
IZ SADRŽAJA 



PRESVETO TROJSTVO I 
MARIJA 

Blažena Djevica Marija 
ima privilegirano mjesto u 
povijesti našega Spasenja. O 
njezinom odnosu sa svakom 
od osoba Presvetoga Trojstva 
kojemu je posvećena ova 
jubilarna godina za naš list piše 

o. cAndido POZO D.I. 


ISLAM U EUROPI 

Islam je stvarnost koja u 
Europi danas kao i kroz 
povijest nameće ozbiljna pi- 
tanja. Objavljujemo relaciju 
koju je gospodin ALAIN 
BESAN£ON održao na 
Drugoj posebnoj sinodi 
biskupa za Europu. 




PRIJEĆI PRAG DUHOV- 
NIH VJEŽBI 

Duhovne vježbe po načinu sv. 
Ignacija Lojolskog već odavna 
su prokušano sredstvo susreta 
i približavanja Bogu. O znače- 
nju, vrijednosti, mjestu u ka- 
toličkoj duhovnosti, načinu 
obavljanja i plodovima... piše 
o. IVAN FUČEK D.I. 


ETIČKO PROMIŠLJA- 
NJE TEHNOLOGIJE 

Prati li velika dostignuća na 
mnogim poljima i naš moralni 
napredak? Kakvo je uopće 
sadašnje stanje morala s ob- 
zirom na dostignuća i otkrića 
znanosti? O tome u tekstu pod 
gornjim naslovom piše JOHN 
HAAS. 

UVODNIK 


Otvorite vrata Kristu 


“Otvorite vrata Kristu!” - poruka je kojom je papa Ivan Pavao II. 
već u prvoj svojoj propovijedi na Trgu sv. Petra u Rimu, kao novoizabrani 
rimski biskup - nasljednik sv. Petra - započeo svoju papinsku službu. I 
to je poruka koja se kao kakva zlatna nit provlači kroz svih ovih 21 
godinu njegova papinstva! 

Nemilosrdno rastrgan od onoga čemu upravo kao čovjek ne može 
umaknuti, naime od odgovora na ona temeljna pitanja o smislu i svrsi 
svojem kao i svijeta oko njega, te od nemilosrdnih zahtjeva svakodnevice, 
koja mu mnoštvo toga nameće, što ga čini nesposobnim da predahne, da 
se ozbiljno, temeljito i duboko sabere, čovjek konca dvadesetog stoljeća, 
nakon svih zabluda i stranputica, životno je potreban pomoći. Treba 
tom čovjeku uputiti spasonosnu poruku o Onome koji mu jedini otkriva 
veličinu i dostojanstvo čovjeka i potpuni smisao njegova života. 

Doista, jedino u Kristu - Bogu koji je postao čovjekom - čovjek 
može pronaći odgovore na sva svoja pitanja. Stoga otvoriti vrata svoga 
srca, svoje egzistencije Kristu, znači doživjeti najdublju promjenu, znači 
temeljito osmisliti svaki trenutak svojega života i u njemu svaki, pa baš 
i najsitniji detalj. 

I to je ono na što Papa poziva! Mi kao kršćani već smo krštenjem 
postali djeca Božja, ucijepljeni u Krista kao loze u trs. Otuda nam i 
poziv naviještati Ga drugima, pomoći im pronaći i živjeti Njegovu poruku 
spasenja. Otvoriti vrata svoga života Kristu, znači iz dana u dan živjeti 
s Kristom i za Krista, znači imati Ga neprestance pred očima kao 
posvemašnji Uzor, znači uvijek - pa što koštalo da koštalo - biti prijatelj 
dobra i smrtni neprijatelj zla i grijeha, znači do posljednjeg daha, pa i 
pod cijenu kontinuiranog mučeništva pod latentnim i perfidnim 
suvremenim oblicima progona katolika, ostati vjeran vitez Kristov. 

U ovoj jubilarnoj godini pozvani smo dakle na temeljitu obnovu svoje 
pripadnost Kristu i Crkvi. Crkva nas potiče da upravo zaronimo u 
razmatranje Otajstva Utjelovljenja Isusa Krista, te da se, obnovljeni 
iznutra i kao pojedinci i kao Crkva, hrabro suočimo s izazovima vremena 
i prilika u kojima živimo. A uvijek i u svemu pod Gospinom zaštitom! 
Poučeni i u tome Papinim primjerom, s velikom nadom u ovom općem 
beznađu, povjerimo svoj vjernički život, život naše Crkve i naše 
domovine Gospi. Ona će i danas biti Najvjernija Odvjetnica , pitanje je 
samo koliko ćemo mi otvoriti vrata Kristu, hoće li naš život biti 
kršćanskiji! 

Presveto Trojstvo i Marija 

U povijesti spasenja ljudskog roda Blažena Djevica Marija je imala i ima posebnu ulogu. 

U ovoj jubilarnoj godini , odzivajući se na poziv Svetog Oca pape, upiremo naše oči na Otajstvo 
Utjelovljenja, kao i na onu po kojoj nam je došlo spasenje - na Blaženu Djevicu Mariju, Majku 
Božju i Majku Crkve. Članak koji slijedi za naš list napisao je o. CANDIDO POZO D.I. 


I van Pavao II. želio je da velikom Jubileju koji slavimo 
ove godine, kao dvijetisućljetnu obljetnicu rođenja 
Gospodnjeg, prethode tri godine ozbiljne pripreme, koja 
bi morala imati teološku strukturu, što znači trinitarnu 
(TMA 39). To je značilo daje svaka od ovih pripremnih 
godina bila posvećena jednoj Božanskoj Osobi. Prva 
od triju godina (1997) trebala se usredotočiti na 
“razmišljanje o Kristu, Riječi Očevoj, postaloj 
čovjekom” (TMA 40). Druga godina pripreme trebala 
se živjeti u svjetlu Osobe Duha Svetoga (TMA 44) i 
konačno godina neposredno ispred dvijetisućite trebala 
se slaviti uzimajući Boga Oca kao žarišnu referentnu 
točku (TMA 49). Mislim nadalje da svaki katolik sa 
zahvalnošću treba gledati to daje Vrhovni Prvosvećenik 
pozvao svu djecu Crkve promatrati kroz ove tri godine 
Marijin lik, na transverzalan način, u njenom odnosu 
prema svakoj pojedinoj Božanskoj Osobi kojoj je jedna 
od ovih konkretnih godina posvećena (TMA 43. 48. 
54.). Na ovaj način, sam Papa nanije stavio pred oči 
jedinstveni odnos koji Presveta Djevica ima prema 
različitim Osobama Trojstva. 

Već je Drugi vatikanski koncil, u poglavlju koje je 
posvetio Presvetoj Djevici u Dogmatskoj konstituciji o 
Crkvi, sintetizirao ove odnose jednim apsolutno 
tradicionalnim izrazom: Marija je “Majka Boga Sina, i 
zato premda kći Očeva i svetište Duha Svetoga” (LG 
53). 

Premila kći Očeva 

Tvrdnja daje Marija na jedinstven način kći Očeva 
doseže do u srednji vijek. Tako Konrad Saksonski 
naziva Mariju “la hija nobilisima del Padre” (presvijetla 
kći Očeva) (usp. A. AMATO, Dios Padre: NDM 609). 
Marija nije bila samo predmet Božjeg stvaralačkog čina, 
po kojemu je primila svoje ljudsko postojanje. Ona, 
koja će biti Majka Božjega Sina, poslanog od Oca da 


O. Candido Pozo rođen je u Caceres-u u 
Španjolskoj 1915. g. Od 1941. član je Družbe 
Isusove. Magisterij iz fdozofije postigao je na 
Sveučilištu u Madridu 1949. a doktorat iz 
teologije na Papinskom sveučilištu Gregoriana 
u Rimu 1956. Profesor je na teološkom fakultetu 
u Granadi od 1956. i višegodišnji dekan istog 
fakulteta. Profesor je i na Gregoriani od 1965. 
godine. O. Pozo je jedan od najuglednijih teologa 
u Crkvi danas; autor je mnoštva članaka u 
mnogim revijama i enciklopedijama, a njegove 
knjige iz mariologije i eshatologije već su 
doživjele mnoštvo izdanja i postale neizbježni 
priručnici-klasici, teološka djela bez kojih se ne 
može zamisliti ozbiljan teološki studij. 


bismo primili posinjenje (usp. Gal 4,5), jest također 
predmet preporoditeljskog čina svoga Sina, koji je uvodi 
u trinitarnu obitelj kao kći posvojenu. U Njoj koja pri- 
ma Jedinorođenca Očeva, prihvaćajući anđelov 
navještaj potpunim predanjem svoje raspoloživosti 
(“Evo službenice Gospodnje, neka mi bude po riječi 
tvojoj” Lk 1,38), zbiva se također ono što proslov 
svetoga Ivana tvrdi o svima koji su primili Logos: “A 
svima koji ga primiše dade vlast da postanu djeca Božja” 
(Iv 1,12). Ona se rodila nadnaravnom životu koji nam 
Krist donosi, rođenjem usporednim onome koje će Krist 
od Nje imati: zbog toga je moramo smjestiti među one 
“koji nisu rođeni ni od krvi, ni od volje tjelesne, ni od 
volje muževljeve, nego - od Boga!” (Iv 1,13). 

Marija ne posjeduje samo milosni život, nego je po 
antonomaziji ona koja je primila ovaj život. Zbog toga 
je posve znakovito da Joj se kod navještenja anđeo 

obraća pozdravom u kojem nema njenog imena; 
pozdravom u kojem izraz ‘milosti puna’ zamjenjuje 
vlastito ime: “Raduj se, ‘milosti puna’ , Gospodin je s 
tobom” (Lk 1 ,28). Naše stanje pravednosti (opravdanja) 
je ograničeno; supostoji u nama s lakim grijesima i s 
vremenitim neokajanim kaznama eventualnih smrtnih 
grijeha oproštenih u sakramentu pokore (DS 1580). 
Jedino u Mariji njeno stanje milosti svijetli a da ga ove 
mrlje ne zasjenjuju. Bilo je zbog toga važno da već 
Tridentinski koncil definira potpunu Marijinu svetost 
jer nema nikakvog osobnog grijeha, uključujući i laki 
(DS 1573). 

Ali mora se dodati da Marija, po povlastici svoga 
Bezgrješnog začeća, nije ni u jednom času svoga 
postojanja u ovom životu oskudijevala milošću. U Njoj 
se vremenski podudaraju rođenje i preporođenje, dok 
se u nama (koji smo već na našem početku djeca srdžbe: 
usp. Ef 2,3) preporođenje po krštenju, rođenje od vode 
i Duha Svetoga (Iv 3,5), zbiva nakon našega rođenja 
zemaljskom životu. 

Majka Boga Sina 

Temeljni Marijin odnos glede svoga Sina Isusa jest 
odnos njenog Materinstva. S tim u vezi susrećemo 
slavni izričaj Efeškog koncila, definiran godine 431. 
godine: Marija je “Majka Božja” (Theotokos), kako 
Sveti Oci nisu dvoumili daje nazovu (DS 251). Tako 
su je vjernici zazivali još prije ovoga Koncila, u 
četvrtom a možda i u trećem stoljeću. Na jednom 
papirusu do nas su došle riječi najstarije marijanske 
molitve koja se molila u Crkvi i koja sadrži naslov 
"Majka Božja” primijenjen na Mariju: “Tvome se 
milosrđu utječemo, o Majko Božja!; ne odbaci naše 
molitve u potrebama, nego nas oslobodi od pogibelji, 


Ako je prva Eva 
ušla u dijalog s đavlom , 
bila neposlušna Bogu i donijela 
svijetu smrt i propast , Marija , Nova 
Eva , ulazi u dijalog s anđelom , 
sluša Boga i donosi svijetu 
Spasitelja i s Njime 
spasenje . 



Uznesenje Marijino 


jedina čista, jedina blagoslovljena” (Papyrus n. 479 iz 
John Rylands Library u Manchesteru). 

Molitva je veoma znakovita. Po odnosu koji Marija 
ima s Isusom (odnos Majke prema svome Sinu) 
razumije se osobita djelotvornost njenog zagovora. 
Ovomu se duguje da su se vjernici, već u prvim 
stoljećima, utjecali Njoj s povjerenjem u svojim 
potrebama i bijedama. 

Ali čak prije nego usmjerimo pažnju na važnost 
zagovora koja potječe od toga daje Marija Majka Božja, 
dolikovalo bi podcrtati prvorazrednu teološku važnost 
koju ovaj naslov sadržava. Nasuprot Nestoriju, sveti 
Ćiril Aleksandrijski i Efeški koncil razumjeli su da ono 
što bijaše u igri jest temeljna kršćanska dogma: daje 
Isus Božanska Osoba; da u Njemu nema nego jedan 
jedini krajnji subjekt odgovornosti koji je Osoba 
Logosa. To nam uistinu dopušta reći da je Bog (a ne 
samo čovjek) trpio za nas, bio za nas razapet i čak smrt 
podnio (DS 263). Zadivljuje to da se za garantiranje 
ove istine uteklo jednom marijanskom naslovu: Presveta 
Djevica je Majka Božja. 

Konačno dolikuje ne zaboraviti da Marijino Materin- 
stvo glede Sina Božjega združuje njeno postojanje 
onome njenoga Sina. Ona je “Presveta Božja Majka, 
koja je imala dio u Kristovim misterijima” (LG 66). 
Ona je Nova Eva združena s Kristom, Novim Adamom, 
prema nauku koji se počeo razvijati u Crkvi počevši od 
drugog stoljeća. Ako je prva Eva ušla u dijalog s đavlom, 

Ivan Pavao II. i o. Candido Pozo 


bila neposlušna Bogu i donijela svijetu smrt i propast, 
Marija, Nova Eva, ulazi u dijalog s anđelom, sluša Boga 
i donosi svijetu Spasitelja i s Njime spasenje. “Da” 
kojim se Marija pokorava volji Božjoj (Lk 1,38), nije 
bio neki prolazni “da”, nego podržavan tijekom cijelog 
njenog života, a osobito na Kalvariji uz križ svoga Sina. 

Svetište Duha Svetoga 

Još jedanput, naslov smjera na Marijinu puninu 
milosti. Ova punina ne znači samo daje Ona bila puna 
stvorene milosti, nego da je bila hram i povlašteno 
svetište prisutnosti Duha Svetoga koji prebiva u svim 
pra-vednicima, a na osobit način u onoj koja je Presveta 
nad svima njima. 

Ne malo kršćana naviknuto je izraziti odnos Marije 
prema Duhu Svetomu izrazom “Zaručnica Duha 
Svetoga”. Radi se o naslovu koji se popularizirao u 
Crkvi tek od vremena svetog Franje Asiškog (usp. A. 
AMATO, Espiritu Santo : NDM 689). Danas ne bi imao 
težinu rizik onih koji su, tijekom dugo vremena već od 
početaka kršćanstva, bili rezervirani prema ovom 
naslovu, koji može veoma točno izraziti djelo Duha 
Svetoga u Kristovom djevičanskom začeću. Ne 
zaboravimo da u Lk 1,35, tvrdnja: “Duh Sveti sići će 
na te” podcrtava djevičanstvo u Kristovom začeću i 
upravo je to odgovor Marijinoj poteškoći u prethodnom 


retku: “Kako će to biti, jer seja ne sastajem s mužem.” 

Naprotiv, apologeti drugog stoljeća morali su se u 
svoje vrijeme suprotstaviti optužbama koje su potjecale 
od pogana ili od Židova koji su, izobličujući smisao 
kršćanske dogme, pokušavali vidjeti u nauku o začeću 
koje je Marija imala po djelu i milosti Duha Svetoga 
preživjeli poganski mit o djeci rođenoj tjelesnim 
općenjem bogova sa ženama (usp. sveti Justin, Dia- 
logus cum Trjiphone Iudaeo, 67, 2). Nasuprot opasnosti 
od ovih krivih tumačenja sveti oci su inzistirali da 
djevičansko začeće nema nikakve veze s poganskom 
idejom teogamije (sveti Justin, Apologia I, 33). U ovom 
kontekstu razumije se daje bilo rezervi prema temama 
koje bi mogle imati prizvuk Marijina zaručničkog 
odnosa, podesnog da bude manipuliran od strane 
pogana. 

Iz pojma Svetište Duha Svetoga bit će jednostavno 
promatrati Mariju kao ženu poslušnu glasu Duha, koji 
u Njoj prebiva; ženu koja se dopušta voditi Duhom 
Svetim tijekom cijelog svog života (TMA 48). Osvi- 
jetljeni njenim primjerom mi ćemo također nastojati 
ostati otvoreni poticajima Duha Svetoga, našega 
nutarnjeg Učitelja. 

■ 

(TMA - Tertium millenium adveniente) 

Preveo: don Lovre Šola 

Jubilarni oprost 

Prikladan vodič za postizanje jubilarnog oprosta Crkva u ovoj jubilarnoj godini svoj 
svojoj djeci na poseban način želi posvijestiti vrijednost oprosta u kojem ona, kao poslužitelj ica 
otkupljenja, svojom vlašću dijeli i primjenjuje zasluge Krista i svetaca. Stoga na stranicama našeg 
lista donosimo hrvatski prijevod \ odiča za postizanje jubilarnog oprosta koji je priredila 
Apostolska pokorničarna u Rimu i koji je preveden na sve glavne svjetske jezike. 


O prost Je otpuštenje pred Bogom vremenite kazne 
za grijehe kojih je krivica već izbrisana; to 
otpuštenje vjernik, pravo raspoložen i uz određene 
uvjete, dobiva posredovanjem Crkve koja, kao 
poslužiteljica otkupljenja, svojom vlašću dijeli i 
primjenjuje blago zasluga Krista i svetaca (Katekizam 
Katoličke Crkve, br. 1471). 

Nauk o oprostu bitno se temelji na tri vjerske istine: 
- na dugu (mogućnosti trajanja i nakon sakramen- 
talne ispovijedi vremenite kazne za grijeh, koju treba 
ispaštati ovdje na zemlji ili u čistilištu); 

- na riznici (koju Crkva otvara, a sastoji se od žrtve 
i zasluga Krista našega Gospodina, molitava i dobrih 
djela Blažene Djevice Marije i svetaca); 

- na prenosivosti (duhovnih dobara općinstva svetih 
ili na vrhunaravnoj solidarnosti u mističnom Kristovu 
tijelu). 

Korist uporabe oprosta, svečano proglašene na 
Tridentskom saboru {Dekretom o oprostima, na 25. 
sjednici, od 4. prosinca 1563.), Pavao VI. je potvrdio 
Apostolskom konstitucijom Nauk o oprostima, od 1. 
siječnja 1967. Taj nauk pomaže spašavanju duša, ne 
samo pojedinih vjernika, nego je značajan za život 
cjelokupne crkvene zajednice. On, prije svega, naučava 
daje grijeh zlo i daje za teške grijehe počinjene nakon 
krštenja, nužno potrebna sakramentalna ispovijed, ako 
se grešnik želi spasiti. Osim toga, potiče na ljubav, koja 
se na izvanredan način ostvaruje kad oproste prikazu- 
jemo kao pomoć preminuloj braći i sestrama. Oprosti 
također bude nadu u potpuno pomirenje s Bogom Ocem, 
pojačavaju hijerarhijsko zajedništvo između vjernika i 
zakonitih pastira Crkve, napose s Kristovim Namjes- 
nikom. Oprosti pridonose očitovanju Crkve kao svete i 
bez ljage, čudesno sjedinjene s Kristom u vrhunaravnoj 
vezi ljubavi (Nauko oprostima, br. 9-10). Tim načinima, 


uporaba oprosta učinkovito sudjeluje u snažnom pokretu 
očišćenja, koji se traži za Veliki jubilej 2000. 

Oprost je sastavni dio Jubileja, štoviše Jubilej je 
svečani potpuni oprost koji, uz stanovite uvjete i 
ispunjenje nekih djela koje je odredio Vrhovni svećenik, 
osigurava, dobro pripravljenim vjernicima, potpuni 
oprost vremenitih kazni za grijehe čija je krivica već 
izbrisana, snagom prenosivosti zasluga zajedništva 
svetih. 

Sveti Otac u Buli najave Velikog jubileja kaže: 
“Naslanjajući se na te doktrinalne razloge i tumačeći 
majčinsko osjećanje Crkve, određujem da, svi prikladno 
pripravljeni vjernici, mogu kroz čitavo vrijeme jubileja 
obilno koristiti dar oprosta, prema naznakama koje prate 
ovu bulu” (Otajstvo Utjelovljenja, br. 10). 

N.B. Jubilarni oprost, kao i svaki potpuni oprost, 
može se steći samo jednom na dan, za sebe ili za 
pokojne. 

Što se traži 

A) “Potpuna priprava” 

Oprosti se ne mogu steći bez stanja milosti. Za 
jubilarni kao i za druge potpune oproste traži se osim 
toga potpuni raskid i s lakim grijehom. 

B) Tri “uvjeta” 

1. Sakramentalna ispovijed (osobna i cjelovita). 

2. Euharistijska pričest (može biti i izvan Mise). 

3. Molitva na nakane Svetog Oca (primjerice, Oče 
naš i Zdravo Marijo, a može se izmoliti i neka druga 
molitva). 

N.B. a) Kako bi se ispunili “uvjeti”, korisno vrijeme 
se proteže na dvadesetak dana prije ili poslije izvršenja 
“djela” (ipak vjernik u stanju teškoga grijeha treba se 
ispovjediti prije završetka “djela”). 

b) Unutar korisnog vremena, dovoljna je jedna 
ispovijed za više jubilarnih oprosta (ako vjernik ostane 
u stanju milosti), dok se druga dva uvjeta (pričest i 
molitva) traže svaki put i za svaki jubilarni oprost. 

c) Ako nedostaje “potpuna priprava” ili nisu 
zadovoljena tri “uvjeta” (izuzevši slučajeve koji su 
predviđeni Dispozitivom ili kad ispovjednik odobri 
zamjenu) postignuti oprost, pošto se izvršilo jubilarno 
"djelo”, ne može biti potpun nego samo djelomičan. 

C) “Djela” (prema izboru) 

1. Djela pobožnosti: 

- u jednoj jubilarnoj crkvi ili na drugom jubilarnom 
mjestu: 

- ili učiniti hodočašće i završiti ga s jednom 
liturgijskom svečanošću ili pobožnom vježbom, 

- ili učiniti pobožan posjet (usporedi dolje). 

2. Djela milosrđa: 

- unutar prikladnog vremena posjetiti braću u nuždi 
ili teškoćama: "učiniti to kao hodočašće prema Kristu 
prisutnom u njima”; 

- znatnim prilogom podržati djela vjerskog ili 
društvenog karaktera; 

- ili dobar dio svoga slobodnog vremena posvetiti 
aktivnostima u interesu zajednice ili poduzeti druge 
slične načine osobnog žrtvovanja. 

3. Djela pokore: 

barem unutar jednog dana: 

- ili se uzdržati od suvišne hrane, 

- ili postiti, 

- ili ne mrsiti (ili od drugih jela koje su označili 
biskupi), namijenivši siromasima srazmjernu svotu 
novaca.. 

N.B. a) Potrebno je jedno “djelo” koje nije 
propisano: primjerice, za “djela pokore” nije dovoljno 
ograničiti se na ono što je već zakonom propisano za 
post ili nemrs. 

b) Ne dobiva se jubilarni oprost ako se ne izvrše 
djela određena Dispozitivom (izuzevši slučajeve 
zakonitih zapreka predviđenih istim Dispozitivom ili 
zamjenom sa strane ispovjednika). 

c) Onaj, koji je možda spriječen bolešću ili drugim 
teškim razlogom te ne može sudjelovati u hodočašću 
ili u nekoj pobožnoj vježbi svoje zajednice (obitelji, 
župe itd.) s obzirom na jubilarni oprost, može se 
duhovno sjediniti, prinoseći Bogu svoje molitve i svoja 
trpljenja. 

Pobožni pohod jednoj jubilarnoj crkvi 

- U patrijarhalnu Baziliku u Rimu: pohvalno je, ali 
nije nužno ući kroz Sveta vrata. 


A) Staviti se u Božju prisutnost i zadržati se u 
pobožnom razmatranju kroz stanovito vrijeme 

Neki izabrani tekstovi za pobožnu meditaciju: 

“Uđite na uska vrata! Jer široka su vrata i prostran 
put koji vodi u propast i mnogo ih je koji njime idu” 
(Mt 7,13). 

“Neće u kraljevstvo nebesko ući svaki koji mi 
govori: “Gospodine, Gospodine!”, nego onaj koji vrši 
volju Oca mojega, koji je na nebesima” (Mt 7,21). 

“Hoće li tko za mnom, neka se odrekne samoga sebe, 
neka danomice uzima križ svoj i neka ide za mnom” 
(Lk 9,23). 

N.B. Pobožna razmatranja mogu se ostvariti 
čitanjem neke prikladne knjige ili nakon slušanja jedne 
propovijedi, ili ih usredotočiti na smisao dodane molitve 
itd. 

B) Molitve za recitiranje u vrijeme posjeta 

1. Oče naš 

Oče naš, koji jesi na nebesima (...) 
nego izbavi nas od zla. Amen. 

2. Apostolsko Vjerovanje 

Vjerujem u Boga, Oca svemogućega, Stvoritelja 
neba i zemlje. I u Isusa Krista, Sina njegova jedinoga, 
Gospodina našega, koji je začet po Duhu Svetom, rođen 
od Marije Djevice, mučen pod Poncijem Pilatom, raspet, 
umro i pokopan; sašao nad pakao, treći dan uskrsnuo 
od mrtvih; uzašao na nebesa, sjedi o desnu Boga Oca 
svemogućega; odonud će doći suditi žive i mrtve. 
Vjerujem u Duha Svetoga, svetu Crkvu katoličku, 
općinstvo svetih, oproštenje grijeha, uskrsnuće tijela, i 
život vječni. Amen. 

N.B. Može se izmoliti i Vjerovanje iz svete Mise, ili 
čin vjere iz Katekizma. 

3. Molitve Blaženoj Djevici Mariji 

Primjerice: 

- O Gospođo moja, o Majko moja! 

- Anđeo Gospodnji navijestio Mariji. 

- Zdravo, Kraljice, Majko milosrđa, živote, slasti i 
ufanje naše, zdravo! Tebi vapijemo, prognani sinovi 

Evini. Tebi uzdišemo, tugujući i plačući u ovoj 
suznoj dolini. Svrni dakle, Odvjetnice naša, milostive 

svoje oči na nas, te nam, poslije ovoga progona, 

pokaži Isusa, blagoslovljeni plod utrobe svoje. O 
blaga, o mila, o slatka Djevice Marijo! 

N.B. Molitve na nakane Svetoga Oca ne tvore 
sastavni dio “djela” (pobožnog pohoda), nego je jedan 
od tri “uvjeta”: prikladno je da se ona izmoli za vrijeme 
pohoda, ali se može izmoliti i na drugom mjestu i u 
drugo vrijeme. 

(Dopuštenjem Apostolske pokorničame) 

“Isus Krist u Europi” 

Ima li nade za Europu? 


O Drugoj posebnoj sinodi biskupa Europe, posljednjoj kontinentalnoj prije 
Velikog jubileja 2000. godine, tom veoma važnom događaju za Katoličku crkvu uopće, a posebice za 
Katoličku crkvu u Europi na pragu 21. stoljeća, za naš list piše o. IVAN FUČEK DJ. 


Z anima nas kako Druga sinoda biskupa Europe, 
održana u Rimu od 1. do 24. listopada 1999., vidi 
mogućnost nove evangelizacije Europe. Koje su joj 
središnje ideje i bitne postavke? Nismo li, možda, uočili, 
čitali i čuli proturječnih izjava i ocjena? Nekih naglasaka 
koji zbunjuju? Drugih, koji nam izgledaju previše 
optimistični? Jesu li sinodalni oci, u ovoj novoj situaciji, 
deset godina nakon pada Berlinskog zida i rušenja 
službenih komunističko-ateističkih režima, uočili prave 
probleme? Ocijenili njihovu težinu? Pokazali umješnost 
i spremnost suočavanja sa stvarnošću po načelu 
inkulturacije ulaženja u težak rad nove evangelizacije? 
Hoće li vrijednosti Evanđelja, temeljne zasade 
kršćanstva, recimo točnije, sama osoba Isusa Krista, 
danas biti Alfa i Omega našeg nastojanja rekristi- 
janizacije sekularizirane i sckularističke Europe, ili 
ćemo se zaustaviti na socio-psihološkim vidicima i 
staviti glavni naglasak na promjenu struktura, na dijalog 
sa svijetom Europe, uglavnom s humanog aspekta? 
Drugim riječima: hoće li u središtu biti Krist ili 
strukture? Izvanjska odlična sprema i organizacija 
Katoličke crkve, ili nutarnja milosna i mistička 
dimenzija Kristova Tijela na zemlji? Živi Krist, uskrsli 
i prisutan ili mrtve strukture s novim oblicima 
organizacijskih vidika? Napokon, nije li moguće 
skladno spojiti oba vidika, jesu li to i kako pokušali 
učiniti sinodalni oci? 

Tragajući za “građom” koja bi mogla voditi prema 
relativno točnim odgovorima na ta pitanja, a onda 
potaknuti na ozbiljan rad i na pregaranja, dakako, valjalo 
je, prije svega, prostudirati Instrumentum laboris 
[prethodni radni dokument Sinode - op. ur.), gotovo 
preopširan i prilično nejasan, s obzirom na ono što bi 
se željelo postići; trebalo je proučiti i relaciju Ante 
disceptationem ( relacija prije rasprave u sinodalnoj 


Sinoda biskupa je središnji zbor, stalno 
uspostavljen u kolegijalnu moralnu osobu, a koja 
predstavlja cjelokupni katolički episkopat, koja 
direktno i neposredno združena sa Svetim Ocem, 
participira s njime na brizi za cijelu Crkvu. 
Specifična funkcija Sinode biskupa sastoji se u 
tome da daje informacije i savjete, pa je stoga 
njezina vlast samo savjetodavna. Problematika 
koju papa povjerava Sinodi na razmatranje tiče 
se problema koji su od općeg interesa za cijelu 
Katoličku crkvu ili pak za neki njezin značajniji 
dio a kojega težina, složenost i hitnost zahtijevaju 
kompletnu informaciju i široko savjetovanje. 

(Prema: Sinodo dei Vescovi, u: Dizionarrio 
del Concilio Ecumenico vaticano II. Roma 1969.) 


auli - op. ur.), koja u tri opširne točke: u prvoj 
majstorski ocrtava konkretnu situaciju Europe u 
sociološkom, kulturnom, političkom, ekonomskom, 
vjerskom gledištu i crnim bojama crta situaciju novog 
materijalizma, konzumizma i indiferentizma, ne samo 
u mladih i mlađih, u obiteljima i onih koji žive bez 
obveza, nego i u starijih i starih; u drugoj točki s 
fenomenološkog motrišta daje uvid u rad Crkve; u 
trećoj točki predlaže moguće teme za novu evange- 
lizaciju. Trebalo je bar donekle slijediti tijek rasprava 
u auli i, dakako, dobro razmotriti rezultate u Poruci 
biskupa sa Sinode (koju je, kako je znano, oblikovao 
genovski kardinal Dionigi Tettamanzi, a koju je kritika 
ocijenila odviše optimističnom, lijepom ukoliko 
podiže duh i biskupima i vjernicima koji se nadaju 

uspjesima i od Jubilarne godine u koju smo kročili. 
Svemu tome treba dodati još i homiliju Svetog Oca za 
vrijeme završne svete mise. Ne smije se prešutjeti daje 
Sinoda doživjela i trenutke svoje ozbiljne krize. Rečeno 
je da su propozicije biskupa (njih više od 40) dosta 
raznolike i raznorodne, pa će Komisiji, koja je 
ustanovljena da ih prouči i sredi u suvisli dokument 
koji bi imao zadatak animirati svu Europu, a donekle i 
svijet zadati još glavobolje i mnogo mjeseci razmiš- 
ljanja, studija i zajedničkog rada. 

Tijekom Sinode mogao se pročitati intervju 
kardinala Ratzingera, od 29. listopada, koji je dao za 
Fides, pa rumunjskog mladog biskupa Virgilija Bercea, 
koji je svojim izjavama iznenadio novinare u Sala 
štampa ( vatikanska dvorana za novinske konferencije 
- op. ur.), 20. listopada. Imao sam u ruci i opširan 
izvještaj vatikanologa, novinara Antonia Gasparia, koji 
je napisao nekoliko vrijednih i vrlo dokumentiranih 
knjiga, a rado ga slušaju studenti na Sveučilištu otaca 
Legionara Kristovih. 

Na temelju svih tih izvora, a i nekih privatnih 
razgovora u vatikanskim krugovima, smatram da će u 
ovoj godini Velikog jubileja nakon završetka Druge 
sinode biskupa Europe, biti korisno ako se malo 


pozabavimo ocjenom rada iste Sinode, ne samo iz 
znatiželje i puke informacije nego zbog toga što bi 
direktive Sinode trebalo usvojiti kao osobne u našem 
konkretnom poslanju obnovljene evangelizacije stare 
Europe, a time i naše Domovine. 

1. činjenica: danas je vjera nekoć kršćanske 
Europe nesigurna 

Sinoda je počela pod oblačnim predviđanjima na 
temelju Instrumentum loboris , kojeg su shvatili kao 
golemu naslagu samih problema. Ovu situaciju vjere i 
života prema vjeri u Europi prikazuju crnim bojama. 
Različite biskupske konferencije Europe, po svojim 
delegatima, prispjele su na Sinodu odvojeno, neke dosta 
ušančene u svoj prepotentni nacionalizam. 

Prije početka radova kardinal Jan Schotte, generalni 
tajnik Sinode biskupa, vrlo dobro je precizirao svrhu 
sastanka: “Nova će evangelizacija biti u središtu 
rasprave ove Druge posebne sinode biskupa za Europu 
[moja napomena: prva je bila nakon pada komunizma 
1991., u doba agresije na Hrvatsku, vrijeme pada 
Vukovara i teških bombardiranja Dubrovnika - kad su 
Domovina i država bili u agoniji]. Na njoj će se gotovo 
isključivo raspravljati o vjeri, dok će politički i društveni 
problemi ostati po strani.” “Istina, nije potrebno 
podcijeniti pojave poganstva - dodao je generalni tajnik 


Hoće li 

vrijednosti Evanđelja, 
temeljne zasade kršćanstva, 
recimo točnije, sama osoba Isusa 
Krista, danas biti Alfa i Omega našeg 
nastojanja rekristijanizacije sekularizi- 
rane i sekularističke Europe, ili ćemo se 
zaustaviti na socio-psihološkim vidici- 
ma i staviti glavni naglasak na pro- 
mjenu struktura, na dijalog sa 
svijetom Europe, uglavnom 
s humanog aspekta? 

Previše ima 

Europljana koji odvajaju 
vjeru od svakidašnjeg ponašanja , 
podižu zid između vjere 
i razuma. 


Sinode biskupa - prema jednom istraživanju u 
Francuskoj 68% upitanih je odgovorilo da Bog nije 
važan u njihovu životu.” Što se tiče pitanja kako danas 
toj Europi prenositi vjeru, kardinal Schotte je upozorio 
na četiri eventualne mogućnosti: 

“Jasno nam je da ona više ne dolazi tradicionalnim 
metodama. Obitelj je, na primjer, bila temeljni 
provodnik za poučavanje i prenošenje vjere mladima, 
ali sada je u središtu tolikih problema i polemika, te 
nije više u mogućnosti da se posveti tim zadacima. 

U školi, gdje se više posvećuje pozornost kulturalnim 
i informativnim stajalištima, sve je teže prenositi pravi 
odgoj za vjeru. 

Znano nam je kako su niski postotci katolika koji 
pohađaju nedjeljnu misu, a još je više katolika koji 
nemaju nikakve veze sa župom. 

U sredstvima priopćavanja , koja sve više stvaraju 
kulturu, malo je uposlenih za širenje religiozne kulture. 

Zbog tih razloga središnja točka ove Sinode bit će, 
kako rekoh, nova evangelizacija shvaćena kao 
upoznavanje vjere , prenošenje vjere i permanentna 
formacija u vjeri da je katolici budu sposobni natrag 
vratiti u konkretan svakidašnji život. ” 

Već spomenuti Antonio Gaspari kaže da su mnogi 
Sinodu biskupa za Europu ocijenili kao “žalostan skup 
liječnika koji nemoćni stoje uz krevet umiruće Crkve: 
dekadentne, umorne i teško bolesne. Kao situaciju na 
zalazu koja si daje račun o Starom kontinentu u kome 
je potresno otkriti da na demografskoj razini više od 
90% europskih naroda ima nizak, točno, negativan, 
predznak porasta stanovništva. On je nedovoljan da 
nadomjesti generaciju (trebalo bi biti bar 2,1 poroda na 
jednu ženu).” Mi se svrstavamo sve niže ispod ništice. 

Europska Crkva, nosilac Evanđelja u Aziji, Africi, i 
Americi, danas je indiferentna, u plijenu “mirne 


apostazije”, rekao je kardinal Bordeauxa Peirre Eyt. 

Mnogi su biskupi pocrtali kako su kršćani u 
Zapadnoj Europi zarobljeni vladajućom materija- 
lističkom kulturom, kako u malom broju posjećuju 
crkvu, župu, ispovjedaonicu. 

Kardinal Alfonso Lopez Trujillo upozorio je na 
“sustavno rušenje” obitelji, na “perfidne izazove” onih 
koji zajedno de facto žive, na “demografsku smrzavicu”, 
na “kulturu smrti” o kojoj Ivan Pavao II. toliko govori i 
piše, dok mu se drugi smiju kao starom pretjerancu. 

Jesus Carrascosa, eksponent Comunione e Libera- 
zione , lamentirao je nad provalijom između vjere i 
života, koja se neprestano sve više otvara i produbljuje: 
previše ima Europljana koji odvajaju vjeru od svaki- 
dašnjeg ponašanja, podižu zid između vjere i razuma, 
Krista jednostavno svode na socijalnog proroka ili 
moralnog propovjednika. Osobno bih dodao: previše 
je amaterskih pastoralaca koji se služe drukčijim 
mjerilima za pastoralnu praksu, a drukčijima za nauk 
Crkve; taj je često odijeljen od pastoralne prakse, koja 
uvelike podilazi moralno netočnim praksama sekula- 
riziranih vjernika. 

Možemo izostaviti primjedbu milanskog kardinala 
Carla Marije Martinija, koji je izazvao nelagodu kod 
otaca prijedlogom nove strukture biskupske Sinode, pa 
su prijedlog protumačili u smislu novog tipa sabora u 
Katoličkoj crkvi, kao neku oporbu Svetom Ocu, pa kao 
da će nove strukture spasiti, odnosno obnoviti vjeru u 
Europi. 

Kardinal Utrechta Adrianus Simonis proklamirao je 
gorku istinu: “Crkva je danas manjina! Samo je malo 
onih koji znaju tko je Krist i kako ga naći. Crkva riskira 
svodeći Evanđelje na ponavljanje riječi i moralnih 
poziva.” 

I sam kardinal Dionigi Tettamanzi, koji je kasnije 
dosta naglašavao optimizam, u ovom crnilu izjavio je: 
“Danas prioritet Crkve nije više krštenje obraćenika 


Previše ima 
Europljana koji Krista 
jednostavno svode na socijalnog 
proroka ili moralnog 

propovjednika. 

nego obraćanje pokrštenih.” 

Nasuprot tom realističnom, složenom i dosta tužnom 
okviru, kakav nam se nudi iz tog bloka biskupskih 
izjava, bilo je intervenata u kojima sjaje znakovi nade. 
Više-manje se okupljaju oko izjava istočno-europskih 
biskupa. 

2. činjenica: jaka vjera istočno-europskih biskupa 

Kardinal Vinko Puljić, u jednom razgovoru, dosta 
je jasno ocrtao razliku između zapadno-europskih 
biskupa, koji predstavljaju model potrošačkog i smirena 
života, bave se spekuliranjem i teorijom o evange- 
lizaciji, pa uza sve negativne naglaske propadanja vjere, 
dobiva se dojara kao da se u Europi i ne događa ništa 
zabrinjavajuće za Katoličku crkvu. Oni sustavno 
složeno i mudro govore, za razliku od istočno-europskih 
biskupa koji su iznosili svoje muke i teška svjedo- 
čanstva, ne samo iz godina komunističkoga režima, kad 
su neki od njih bili u tamnicama i na prisilnim radovima, 
nego i sada u to prijelazno doba u kojemu 80 % vladaju 
još uvijek isti komunisti ili njihovi sinovi, a borba protiv 
iste ideologije koja se složila sa svjetskom masonerijom, 
mnogo je teža i neodređenija negoli prije. Nije samo 
jedan od njih svjedočio i trajno svjedoči vjeru do 
mučeništva, pa su ih neki zapadni biskupi, ne 
razumjevši, proglasili čak “klerikalcima”. 


U vezi s tim upitao sam novinara Gasparia: “Nisu li 
istočno-europski biskupi usidreni u svoje kršćanske 
tradicije, pa kod njih niti nije riječ o osobno proživljenoj 
vjeri nego o okviru jednog dosta formalistički življenog 
kršćanstva? Nisu li oni na Sinodi pokazali svoju manju 
vrijednost pred, recimo, njemačkim, francuskim, 
španjolskim, biskupima Beneluxa, pa i talijanskim?” 
Odgovorio je: “Dogodilo se čudo u drugoj fazi 
zasjedanja europskih biskupa. Počelo je loše između 
podjela i sumnjičenja. Ali se Sinoda zaključila 
svjedočenjem solidna jedinstva biskupa, napose 
obnovljenom i učvršćenom snagom vjere. Nova se 
generacija biskupa pojavila koja će voditi Europu. Ovi 
su svjesni da vode manju grupu zauzetih katolika, ali 
su hrabri u nadi i vjeri u Gospodina. Navodim poruku 
koja ovako završava: ‘Crkvo Europe, ne boj se! Bog 
nade neće te napustiti. Vjeruj u njegovu ljubav koja 
spašava! Vjeruj u njegovo milosrđe koje oprašta, 
obnavlja i oživljava! Pouzdaj se u svoga Gospodina i 
nećeš se postidjeti dovijeka!’” 

Isti Gaspari tvrdi: “Ono što nitko nije predviđao, a 
što je posve okrenulo način rasprave, jesu primjedbe 
biskupa Istočne Europe. Mnogi su mladi i nepoznati, 
drugi manje mladi, ali obilježeni ranama, a svi prekaljeni 
u progonima komunističke diktature. Mnogi su od njih 
pravi i istinski mučenici, čudom živi nakon godina 

“Crkvo Europe, 
ne boj se! Bog nade neće te 
napustiti. Vjeruj u njegovu ljubav 
koja spašava! Vjeruj u njegovo milosrđe 
koje oprašta, obnavlja i oživljava! 
Pouzdaj se u svoga Gospodina 
i nećeš se postidjeti dovijeka!’’ 


zatvora i diskriminacija. Ti su biskupi pružili 
svjedočanstvo snažne vjere , smirenog trpljenja i zrelosti 
u molitvi i liturgijskom iskustvu. Slavljenje Euharistije 
koja se obavljala potajno i mnogo vremena ostala jedina 
svagdanja veza s Kristom i Crkvom. Kontemplacija, 
molitva i intenzivna liturgija, oduvijek su bile daska 
spašavanja istočne duhovnosti. Za daske za spašavanje 
čvrsto su se hvatali katolici doklegod je bjesnila oluja 
otkačenih komunističkih režima protiv vjere. Vjernost 
Rimu, ljubav prema Mariji, jasnoća u prenošenju 
svjedočenja vjere posve je preokrenula kulturne 
parametre na osnovu kojih se vodila rasprava.” I naši 
biskupi koji su sami bili sudionici ratnih zbivanja - 
sarajevski nadbiskup kardinal Vinko Puljić, dubrovački 
biskup Želimir Puljić, banjolučki biskup Franjo 
Komarica, za kojima nije zaostao ni đakovački biskup 
Marin Srakić - u tom smislu dali su svoja zapažena 
svjedočanstva. A mi znamo u kakvom su se kaosu i 
opasnosti po život, u doba agresije, nalazila njih 
četvorica. Zagrebački nadbiskup Josip Bozanić na 
Sinodi je govorio o savjesti. 

Kardinal Ratzinger ovako rezonira: “Važno je daje 
uvijek u središtu bio Krist. Najteža je napast bila pobjeći 
u praktične probleme (imigracije, ekonomije, u socijalne 
probleme), svi važni i istiniti, ali ako ne polazimo iz 
središta izlažemo se površnosti, govorimo čak s 
određenom moralnom ili etičkom kompetencijom o 
svim problemima, ali to je samo jedan dio kompetencije. 
Umjesto toga stavili smo na svjetlo - koliko se moglo - 
Kristovu poruku. Ona daje legitimnost Crkvi i daje 
jedino poslanje Crkvi. 

Druga važna činjenica bila je simfonija između 
Istoka i Zapada. Svijet je bio vrlo različit. U zapadnom 


dijelu Europe još je veliko razočaranje jer vidimo da se 
smanjio broj osoba koje pohađaju crkvu, daje sve manje 
zvanja. Jedan biskup reče da više u Europi nije “anima 
naturaliter christiana ” [duša je po naravi kršćanska - 
kako je Tertulijan smatrao za svakoga čovjeka], tako 
da Europa nije više kršćanski kontinent nego poganski. 

Sa strane istočne Europe došla su ohrabrujuća 
iskustva. Upravo iz tog svijeta koji je toliko pretrpio, 
koji je još uvijek u teškoj ekonomskoj situaciji, 
djelomično u katastrofalnoj. Ali tu je vjera živjela kao 
svjetlo i nada, koja nakon svega razornog djelovanja u 
dušama, u prirodi, u ekonomiji, otvara [nove vidike]. 
Taj je kontrast bio plodan: zapadna Europa je shvatila 
da na mjestima gdje je vjera bila već kao nestala može 
ponovno uskrsnuti, postati prava vatra. S druge strane, 
istočnjaci su upoznali novo poslanje: dati nadu nama i 
ujedno naučiti od naših iskustava i naše teologije. Misao 
o uzajamnosti darova između Istoka i Zapada je [sada] 
stvarnost. Ta dva čimbenika: središnji položaj Krista i 
uzajamnost darova djelovali su na taj način da smo 
pronašli nadu. Sigurno, ima uvijek nedostataka: u 
vremenu od samo tri tjedna nije moguće temeljito 
obraditi misli. Čitamo li prijedloge [propozicije], 
opažamo da su bogati, ali još nezreli. Zato je nad tom 
bogatom građom, ne samo s pravne strane, potrebno 
još dosta vremena razmišljanja, obrade i sinteze... 
Rečeno je da sav taj materijal, koji može otvoriti mnoga 
vrata, treba proći još određeni put.” 

Upitali su dalje kardinala Ratzingera: “Za europski 
svijet, toliko označen nihilizmom, da li Vam se čini da 
je dovoljno naglasiti moralne ‘dužnosti’?” Odgovor: 
“Čini mi se da biskupi, koji su pastiri, žele dobiti u 
ruke jedan operativni rezultat, konkretan, programe 
kako raditi, pastoralne imperative. Ali, na taj način je 
podcijenjen drugi element danog dara: svi oni bitni 
aspekti koje primamo shvaćajući ih svim osjetilima a 

nc samo razumom. Ipak mislim da biskupi jesu na toj 
liniji koja smjera na liturgiju i na ponovno otkrivanje 
svetoga. Nije riječ o tome da činimo, nego da živimo 
Otajstvo. Možda će naglasiti te vidike iz razloga kako 
ne bi sveli kršćanstvo na pragmatizam i aktivizam, pri 
čemu je jedino naš rad stavljen na prvo mjesto. Da 
uđemo u taj dar, od nas se zahtijeva zalaganje.” 

Novo pitanje: “Prema tome ima li nade za Europu?” 
Odgovor: “Sigurno: Krist nije činjenica prošlosti. Kako 
kaže poslanica Hebrejima: “Krist jučer, danas i sutra”. 
Istina, Krist je činjenica prošlosti, ali je isto tako 
prisutna Osoba jer je uskrsnuo. Ne samo daje uskrsli, 
nego ide pred nama. Anđeli su kod groba rekli ženama: 
"Idite u Galileju. Gospodin ide pred vama. Tko ide s 
Kristom ne pada u prazno, u puku prošlost, nego od 
Krista dobiva nadu za budućnost. Potrebno je naučiti 
tu nadu, ponovno u kristologiji proučiti vidik 
budućnosti.” 

Tijekom posljednje “ Conferenza štampa del 
Sinodo ” ( Konferencije za novinare o Sinodi - op. ur.) 
izbio je drugi pokazatelj nove klime. Nasuprot novinara 
određenog političkog usmjerenja, koji uvijek pitanjima 
pucaju na to kako Crkva neprestano mora ponavljati 
“moj grijeh, moj preveliki grijeh”, kardinal Tettamanzi 
je iznenadio svojim odgovorom: “Istina je da svaki 


kršćanin, biskup, svećenik treba ispitati svoju savjest i 
o tome zašto je sada zadaća Crkve upravo u tome da 
obraća pokrštene. Alije nužno priznati daje mučeništvo 
Crkve istočne Europe autentična pljuska u lice onim 
kršćanima koji su se pustili otrovati od načina života 
protivnih Evanđelju.” 

U tom kontekstu, kaže Gaspari: “Svi izražaji ‘jake 
vjere’ koji su izbili i u zapadnoj Crkvi, kao crkveni 
pokreti, grupe koje utemeljiše svoju karizmu na liturgiji, 
zajedničkoj molitvi, štovanju Marije, kristološkoj 
formaciji, nadvisile su ostracizam mass-media i mogle 
su se izraziti u kontekstu Sinode.” Drugim riječima: 
negativno nastrojeni novinari nisu imali građe za 
napade, jer njihova stereotipna pitanja o celibatu, 
ređenju žena i slično, nisu imala više mjesta i pokazala 
su se zastarjelima. 


3. činjenica: Stav jednog mladog biskupa i zaklju- 
čak Sinode 

Mladi rumunjski biskup Virgil Bercea, 20. listopada, 
ulazi u Sala štampa namjeravajući susresti novinare 
kako bi s njima raspravljao o Sinodi. Ne znajući da ulazi 
u “lavlju jamu” kročio je radosna lica jasnim i sigurnim 
stavovima, snažnom i življenom vjerom. 

Već kod prvog pitanja o celibatu rumunjskih 

“Svaki kršćanin, 

protivnih Evanđelju. ” 


svećenika iznenađuje novinare: “Za nas celibat nije 
problem, mi smo ga izabrali. Rasprava koja se na 
Zapadu vodi o tom problemu čini mi se da ispoljava 
malo poznavanje stvari. U našoj je Crkvi 20% svećenika 
grkokatoličkog obreda oženjeno, mi latinskog obreda 
živimo u celibatu. Imam u svojoj biskupiji oženjenih 
svećenika s djecom, ti općenito imaju više problema 
negoli drugi, jer se neoženjeni svećenici mogu puno 
vrijeme posvetiti svom pozivu, dok oženjeni dio svoga 
vremena posvećuju uzdržavanju obitelji. Ja ih 
razumijem i pomažem im. Nedvojbeno je daje obiteljski 
život vrlo zahtjevan.” Još je naglasio da su za vrijeme 
komunističkih progona oženjeni svećenici pretrpjeli 
više jer je režim više pritiskao njihove obitelji pa je 
dosta njih popustilo i čak otpalo od vjere. Sada se mnogi 
od tih svećenika bore s velikim problemom savjesti. 

Neka novinarka ga je upitala što je i kako u 
Rumunjskoj s ređenjem žena. “Spomenut ću”, reče 
Bercea, “da sam prisustvovao jednom talijanskom 
kružoku gdje su bile tri vrlo inteligentne žene. Upravo 
su one bile te koje su se postavile protiv ređenja žena. 
A izrazile su i oštre sudove protiv feministkinja i zabluda 
koje je taj pokret učinio. Osobno vrlo poštujem žene, 
ali mislim da ne smiju ići za tim da budu kao muževi. 
Na taj bi način mnogo izgubile od kvaliteta koje su 
svojstvene ženama. Mislim da feministkinje boluju od 
jednog histeričnog stava kad žele pretvoriti žene u 
muškarce. Neka se ugledaju u Bogorodicu kao uzor u 


vrijednost žene. Marija je bliža Bogu od samih 
svećenika. Nosila je u svom krilu Krista, pa majčinstvo, 
vlastita vrijednost žene, predstavlja najdublju vezu sa 
stvaranjem, neke vrste liturgijskog odnosa s božanskim 
planovima. Uspiju li žene razumjeti vrijednost toga, 
njihova će uloga postati odsudna.” Biskupova tvrdnja 
daje tu riječ o jednom “histeričnom” stavu, zbunila je 
novinare. 

A o prinosu istočnih biskupa na Sinodi reče: “Prvi 
put sudjelujem na jednoj Sinodi. Dirnut sam inteligen- 
cijom, kompetencijom i sposobnošću sinteze biskupa 
zapadne Europe. Mi s Istoka donijeli smo svjedočanstvo 
vjere koja je prošla kroz kušnju progona. Trpjeli smo 
pod komunizmom, ali trpimo i ovih deset godina od 
pada Zida, jer je komunizam iskorijenio vjeru u puku, 
a dovoljne slobode nema da se vjera natrag usadi. 
Neposredno smo mislili da će smjesta svi doći k nama, 
ali smo zatim vidjeli da mnogim osobama Isus Krist 
ništa ne znači. Režim je pao, ali je ideologija ostala. 
Sadašnji upravljači odgojeni su od komunista. Iz tog 
razloga, a to će naglasiti i konačna poruka biskupa, 
računamo s novim generacijama. Računamo s mladima. 
Ta je stvarnost evidentna i u zapadnoj Europi, gdje 
opažamo veliko buđenje vjere. Mogli smo zaključiti da 
mladi, posebice kad im se povjere velike odgovornosti, 
odgovaraju izvanrednim entuzijazmom. Radi se o 
konkretnoj nadi za Crkvu i društvo.” 

A o izazovu koji vjeri dolazi od konzumizma, Bercea 
je najprije rekao da određeni televizijski programi ne 
odgajaju, a kako još rijetki iz Rumunjske putuju na 
zapad, o njemu imaju bajoslovne lažne i zavodljive 
predodžbe, kakve im prikazuju programi na TV: “Stoga 
je nužno postaviti se protiv takvih programa koji ne 

izgrađuju, nego ruše.” “Time je taj mladi biskup razbio 
i odbacio”, kaže Gaspari, “mentalitet slabog mišljenja 
i nesigurne vjere, kronično podvrgavanje dominantnoj 
kulturi, slabost u odgovorima na moralna pitanja, koja 
velikim dijelom karakterizira katolički svijet u 
sekulariziranim krajevima Zapada.” 

S obzirom na udio zapadno-europskih biskupa, 
ocijenio je bečki kardinal Schonbom: “Sveti Otac uvijek 
govori o dvojim plućima Europe i Crkve. Istočna Crkva 
i zapadna Crkva. Tradicija istočne Crkve, osobno mo- 
ram priznati, od velike je pomoći u teškoj krizi zapadne 
Crkve. Zapadni kršćanin ima potrebu za životnom 
teologijom Otaca i monaštva istočne Crkve, za sveča- 
nošću i ljepotom božanske liturgije i ikona. Crkvenu 
obnovu imamo zahvaliti istočnoj Crkvi! Ali istočna 
Crkva treba zapadna pluća da se bolje utjelovi u vidljive 
strukture društva i da nadvlada veliku opasnost koju 
predstavljaju nacionalne Crkve, a kojima je prijeko 
potreban odnos s Petrom, središtem Jedinstva.” 

Iz vrlo optimističke poruke biskupa Sinode, od 22. 
listopada, za koju kažu daje konačna redakcija iz ruke 
kardinala Tettamanzia, izdvajam samo bitne postavke: 
Nada je moguća , unatoč svemu. Vjerujemo u Isusa 
Krista , jedinu istinsku nadu za čovjeka i za povijest. 
Zahvalimo Bogu za prisutne znakove nade u Crkvi: bez 
Križa nema spasenja, bez sudjelovanja u ljubavi Krista 
razapetoga koji oprašta, nema pravog kršćanskog života, 
pa se nabraja 1 0 znakova koji bude nadu, a na prvom se 
mjestu spominju suvremeni mučenici Crkve. Četvrta 


Da sam mlađi , 
posve bih se posvetio 
apostolatu mladih i mladih obitelji. 
Ja se sada , u ovoj dobi , mogu moliti , 
žrtvovati i svjedočiti kao stari svećenik. 
A vi , draga mlada braćo svećenici, vi 
dragi mladi vjernici-laici, imate 

u Domovini. 

Krista , da ste 

postavka poziva na obraćenje i pokoru uz pomoć ove 
Sinode, pa ponavlja, “nemojte se bojati”! Daljnji stavak 
govori o tome kako smo svi pozvani i poslani da 
naviještamo, slavimo i služimo “Evanđelje nade”, pa 
posebno naglašava Euharistiju i sakrament pokore. A 
onda ne smijemo, kaže, previdjeti ni znakove nade 
danas u Europi : tu naglašava otvorenost naroda jednih 
prema drugima, međusobno pomirenje, suradnju, 
izmjenu darova i drugo, pa se obraća kulturnim i 
političkim ustanovama da one pridonesu svojim 
zauzimanjem. Poruka završava molitvom za Europu i 
za čitav svijet. 

I na kraju ovog promatranja želio bih izraziti jednu 
osobnu poruku: moj je životni vijek poodmakao. Da 
sam mlađi, posve bih se posvetio apostolatu mladih i 
mladih obitelji. Ja se sada, u ovoj dobi, mogu moliti, 
žrtvovati i svjedočiti kao stari svećenik. A vi, draga 
mlada braćo svećenici , vi dragi mladi vjernici-laici , 
imate izvanrednu priliku rada u Domovini. Mladi vas 
čekaju. Obitelji vas čekaju. Žele u vama susresti živoga 
Krista Gospodina, Njegov način i metodu rada: molitvu, 
žrtvu, nesebično zalaganje do kraja. Nije važno na 
kojem ćete mjestu biti: (Ivan Vianney nije bio stavljen 
na vrh hrama u bijednome Arsu; Leopold Mandić 
provodio je mjesece, dane i godine isključivo u 
ispovjedaonici, Ivan Merz se samozatajno i velikodušno 
darovao hrvatskoj mladeži). Važno je svjedočiti 
nekrivotvorenu vjeru u Krista, da ste cijeli Kristovi, te 
da ljubavlju Kristova Srca zapalite one kojima ćete biti 
poslani, pa da i oni tako s vama zajedno nastave isti 
božanski rad oko obnove Domovine, obnove našeg 
crkvenog života, a time obnovu vjerskog života u Europi 
i svijetu! h 

Islam u Europi 

Primjedbe na odnos kršćana prema islamu 

I danas kao i tijekom povijesti islam u Europi na sebe svraća pozornost. Stvarnost je to 
s kojom se valja suočiti i ozbiljno o njoj porazmisliti. Tijekom Druge posebne sinode biskupa Europe 
ugledni francuski katolički intelektualac ALAIN BESAN(?ON iznio je u sinodalnoj dvorani ovu 
svoju relaciju koju uz njegovo ljubazno dopuštenje objavljujemo na stranicama našega lista. 


K ršćanski je svijet mogao stoljećima zaboravljati, 
zanemarivati, ostavljati po strani izazov islama. 
Danas islam svraća na sebe njegovu pozornost. Zacijelo 
vrijeme oružanih sukoba, križarskih ratova, be(a)rbe- 
rskih gusarenja pripada prošlosti. Prošlost je i vrijeme 
kolonijalnih carstava, koja su stvarale države više-manje 
sekularizirane, ali koje su muslimani smatrali 
kršćanskima. Danas je islam prisutan u Europi zbog 
useljavanja (muslimanskog življa), a možda će jednoga 
dana biti i zbog vjerskog (obraćenja) Europljana. 

To useljavanje, koje je staroga datuma, uvelike se 
povećalo prigodom industrijalizacije “trideset slavnih 
godina” (razdoblje tzv. francuskoga gospodarskog čuda 
između 50-ih i 80-ih godina dvadesetog stoljeća - op. 
prev.). Ona je tražila relativno jeftinu radnu snagu. A 
onda strahovita razlika s obzirom na razinu života, 
socijalnu i zdravstvenu zaštitu, stanje sloboda i prava 
uzrokovala je neodoljivu privlačnost prema Europi kao 
cjelini. Ne treba ni najmanje prigovarati siromašnima 
ili vrlo siromašnima koji su na sve načine pokušavali 
sa svojim obiteljima ući u, kako im se činilo, “obećanu 
zemlju”. Pod pritiskom useljavanja, dužnost država bila 
je definiranje politike useljavanja u skladu s općim 
interesom, a Crkva bi mogla pridonijeti toj refleksi- 
ji. One pak to nisu uvijek učinile. Na kraju treba uvažiti 
i demografsku neuravnoteženost. Natalitet napreduje 
kod muslimana, dok se pobačaj prakticira kod kršćana 
ili postkršćana. Zbog svega toga danas samo u 
Francuskoj, zemlji koje se to nedvojbeno najviše tiče, 
ima više od četiri milijuna muslimana (neki vele pet 
milijuna) i za četvrt stoljeća, rebus sic stantibus , oni će 
biti 20 % sveukupnog pučanstva. Naglašavamo da oni 
neće imati status stranaca, nego će većina od njih, jer 
je tako odredio zakonodavac, imati status francuskih 
građana. 


Alain Besan^on, profesor političkih znanosti, 
direktor je Ecole des Hautes Etudes en Sciences 
Sociales u Parizu. 


Nije lako biti precizan jer u Francuskoj - za razliku 
od Sjedinjenih Država, Njemačke, Švicarske - ne 
postoji popis pučanstva po vjerskoj pripadnosti i 
laicizam redovito dopušta govoriti samo o “strancima”. 
Javna vlast bdije progoneći “rasizam”, dok uznemi- 
renost francuskog pučanstva nije ni najmanje upravljena 
protiv “stranaca” kao takvih (portugalski useljenici nisu 
nikada uzrokovali ni najmanji nemir) ni protiv “rase” 
(vijetnamski useljenici dobro su prihvaćeni), nego protiv 
ove vjerske različnosti koju svjesno ili nesvjesno osjeća, 
a koju čini islam. 

Mi ne znamo ni točan broj kršćana katolika. K tome 
različiti su kriteriji. Jedan mije nadbiskup povjerio da 
on smatra praktičnim katolikom onoga koji ide na misu 
jedne nedjelje od tri. I nadodao je da takvi čine 2 % 
pučanstva njegove nadbiskupije. U tom slučaju, budući 
da je u toj regiji vjerojatno 15 % muslimana, a oni 
mnogo više prakticiraju svoju religiju nego kršćani 
svoju, može se smatrati da je u toj nadbiskupiji 
Prorokova religija prakticirana koliko i katolička vjera. 
Opasnost, je da se ta situacija pogorša na štetu ove 
posljednje. Broj krštenja opasno opada iz generacije u 
generaciju. Vjeronauk nije uvijek najbolje organiziran 
ako ćemo vjerovati nekim ispitivanjima, brojne dogme 
koje su se do nedavno činile temeljnima - Presveto 
Trojstvo, istočni grijeh, Kristovo djevičansko rođenje, 
stvarnost uskrsnuća, njegovo božanstvo, besmrtnost 
duše, postojanje pakla, posljednji sud - kao da su 
izgubile svaki shvatljivi smisao i katkada se otvoreno u 
njih ne vjeruje ili ih se pozitivno odbacuje. 

Povjesničar, promatrajući prošlost, redovito nailazi 
na sljedeća dva iskustva. 

Prije svega, miroljubiva kohabitacija kršćanstva s 
islamom iznimka je i nije dugotrajna. Vidjeli smo kako 
je islam bio izbačen iz Španjolske i s Balkana, a 
kršćanstvo je više-manje brzo propalo u Sjevernoj Africi 
i na Srednjem istoku. Ne može se očekivati da će 
masovno uvoženje islama u Europu i u Francusku imati 
kao posljedicu samo napredak sloge, međusobnog 


Treba pojasniti 
da se i tamo gdje kršćani 
misle da se radi o suglasnostima 
(npr. kad su Isus i Marija s poštovanjem 
citirani u Kuranu), radi o jednom drugom 
Isusu i jednoj drugoj Mariji koji 
nemaju ništa zajedničkoga, 
osim imena, s onima 
koje oni štuju. 


razumijevanja, svetog natjecanja. Zatim, kad se jedna 
Crkva koleba u shvaćanju svoje vjere, slabi, onemoćava, 
dolazi do masovnog otpada u prilog islamu. Tako su 
monofizitska kriza, nestorijanstvo, donatizam, 
arijanstvo u malo godina završili pobjedom islama na 
Srednjem istoku, u Magrebu i u Španjolskoj. Jedna 
Crkva nesigurna u svojoj vjeri, nesposobna daje izrazi 
na prikladan način, politički i teološki podijeljena, 
stavljena pred islam, u opasnosti je da prijeđe k ovoj 
religiji ako ne uoči jasnije granicu koja je od nje dijeli. 
Arapska plemena nisu bila brojna. Islam je uglavnom 
religija potomaka onih kršćana koji su napustili svoju 
vjeru ili onih pogana koje kršćanstvo nije bilo još 
obratilo. 

U toj situaciji, koju će svaki povjesničar ocijeniti 
opasnom po katolički svijet, reakcija jednoga dijela 
ovoga svijeta izgleda paradoksalna. Bilo daje riječ o 
učenim radovima Massignona na početku XX. stoljeća 
ili o literaturi za širu publiku u odjelu “islam” u 
katoličkim knjižarama, zapanjuje činjenica da sve te 
knjige prikazuju kršćanima islam u najljepšim bojama, 
nastojeći im pokazati duhovna bogatstva koja on sadrži 
kako bi ih cijenili i zavoljeli. Tu se čita i o usporedbama 
između kršćanske dogme i muslimanske dogme, traže 
se moguće suglasnosti, mostovi koji bi ih mogli sjediniti. 
Videći kako katolička vjera propada u zemlji, ovi autori 
pozdravljaju muslimanski svijet i zavide mu što je znao 
sačuvati svoju vjeru, a ni u snu ne misle da pod pojmom 

Talijanski biskupi o teškoćama 
kršćansko-muslimanskih brakova 

Rim, 4. 2. 2000. (IKA) - Talijanski biskupi 
savjetuju katolicima koji razmišljaju o sklapanju 
braka s osobom islamske vjere da oprezno pro- 
misle prije no što donesu odluku. U priopćenju 
sa zasjedanja Stalnog vijeća Talijanske BK 
također se upozorava da se u odnosima prema 
islamu treba izbjeći “naivnost, ali i pretjerana 
histerija Dispenzije od, za katolike propisanih 
uvjeta braka, općenito se trebaju “štedljivo” dije- 
liti, a nadležni svećenici bi samo u rijetkim sluča- 
jevima izdavali dozvole za sklapanje braka među 
pripadnicima različitih religija. U obrazloženju 
tih stajališta tajnik TBK nadbiskup Ennio Anto- 
nelli navodi kako između tih religija postoje 
velike razlike, osobito u shvaćanju obitelji, 
odgoja djece i uloge žene. Pored toga kršćani 
uvijek imaju obvezu naviještati evanđelje musli- 
manima, premda su svjesni daje prijelaz s islama 
na kršćanstvo povezan s mnogim teškoćama. 

N.B. Gornji savjet talijanskih biskupa , iako 
po sebi razumljiv i sasvim u okviru njihove nad- 
ležnosti, naišao je na zgražanje europskih medija. 


“vjera” kršćanstvo i islam podrazumijevaju vrlo različite 
stvari - muslimanska je vjera više naravna konstatacija 
određene evidencije Boga nego nadnaravna teološka 
vjera - i da vjera nije nikako vrijednost koja se može 
promatrati odijeljeno od onoga što se vjeruje. Kroz XX. 
stoljeće prošli su valovi krajnje nasilnih i fanatičnih 
vjerovanja, kao što su komunizam i nacizam, koji su 
usmrtili mnoge duše, uključujući i kršćanske. Mi sada 
znamo da je bilo bolje ostati mlak, hladan, skeptik s 
obzirom na njih, da gorljivost kao takva ne može 
poslužiti kao argument, daje bolje ne vjerovati u ništa, 
nego u nešto što je pogrešno. 

Sigurno je da sva Biblija nalaže ljubav prema 
siromahu i strancu. Ljubav je zakon Crkve koji ne 
zastarijeva. Treba, međutim razlikovati situacije. Ove 
se evanđeoske zapovijedi ne primjenjuju na isti način 
kad je riječ o tome da se nekima daje azil, dok je stado 
na sigurnom tako da nema opasnosti pozivanja na 
suosjećanje kako bi se prebrodio egoizam, i kad se, s 
druge strane, jedna religija masovno uvodi, na borbeni 
način, a stado se nalazi u stanju slabosti i smetenosti. 
Obzir i ljubav moraju onda biti upravljeni prema onome 


koji je u opasnosti, prema stadu što gaje Crkva primila 
na skrb i koje episkopat ima posebnu misiju štititi i 
braniti. I to ne samo katoličko pučanstvo nego narod 
ukratko: biskupi su, u vrijeme barbarskih invazija, često 
zaslužili lijepi naslov defensor civitatis. Mogli bi imati 
priliku zaslužiti ga iznova. 

Kako se odnositi prema novoj situaciji? Vidim ba- 
rem tri pravca u kojima bi trebalo djelovati i koji 
zaslužuju uzimanje u obzir. 

Prvi je: bolje uočiti stvarnost kakva jest. To je prvi 
korak, ali često i najteži, jer treba nadvladati strah pred 
novim i teškoće razmišljanja o tome. Lijepo je pozivati 
vjernike na sastanke i na dijalog. No, treba također 
zaključiti da se u dosta širokim krajevima naših 
predgrađa ti vjernici, opravdano ili ne, osjećaju u 
opasnosti. Bilo bi teško kad bi se oni osjetili napušteni 
od svoje Crkve i, dosljedno, bili izloženi napastima ili 
štetnim reakcijama. 

Drugi put je: protumačiti katolicima što je islam. 
Ovdje nije riječ samo o tome kako im protumačiti što 
imaju zajedničko s muslimanima i što se više-manje 
svodi na prvi članak Vjerovanja. Muslimani doista ispo- 
vijedaju samo jednoga Boga svemogućega, stvoritelja 
neba i zemlje. Oni, međutim, u tom članku ispuštaju 
riječ “Otac” i već samo to mora uzbuniti. No treba 
također protumačiti u čemu je ta vjera - često popraćena 
revnošću koja impresionira - ne samo različita od 
kršćanske vjere nego i u čemu joj se izravno suprot- 
stavlja. Da, naime, skriva cijelu seriju heretičkih iskaza 
(marcionita, arijanaca, monofizita, nestorijanaca, 
monotelita, ikonoklasta itd.) protiv kojih se Crkva 
morala stoljećima boriti kako bi ih istisnula iz svoje 
sredine. Napokon, treba pojasniti da se i tamo gdje 
kršćani misle da je riječ o suglasnostima (primjerice 
kad su Isus i Marija sa štovanjem citirani u Kuranu), 
radi o jednom drugom Isusu i jednoj drugoj Mariji koji 
nemaju ništa zajedničkoga, osim imena, s onima koje 
oni štuju. 

Treći put je ponovno početi odgajati kršćane u 
vlastitoj vjeri, tako da budu sposobni braniti je. 
Primjećuje se, naime, da kontakti s islamom, posebno 
pokušaji vjerskog približavanja, katkad imaju kao 
rezultat ne obraćenje muslimana, nego to da kod kršćana 
razbuđuju žarišta hereza, zaboravljenih, uspavanih, koje 
u toj prigodi ponovno nalaze svu svoju žestinu i mogu 
pripremiti teren za obraćenje na islam. Značajan test u 
tom pogledu jest uporaba, česta u medijima pa i kato- 
ličkima, pogrešnih izraza kao što su: “tri monoteizma”, 
“tri objavljene religije”, “tri abrahamske religije”, ili 
čak “tri religije Pisma”. 

■ 

Preveo: mons. Fabijan Veraja 

Mučenička Crkva 

Jedno zvanje življeno u komunističkom totalitarizmu 

Od 22. do 27. lipnja 1999. u Jeruzalemu se održao IV. međunarodni susret svećenika , u pripremi 
Jubileja 2000. Tom prigodom je nadbiskup TADEUSZ KONDRUSIEJVICZ, apostolski administrator 
europskog dijela Rusije, iznio prisutnima svoje svjedočanstvo koje ovdje nudimo našim čitateljima. 


R ođen sam 1946. nedaleko od Grodnog, u Bjelo- smo k njemu u kuću, ulazeći na sporedni ulaz, da nas 

rusiji, u katoličkoj obitelji. Živio sam u katoličkom nijedan od naših učitelja ne bi vidio. Redovito 

selu, premda su već u prvome susjednom seocetu pohađanje vjerskih slavlja i odnos sa svećenikom, 

polovinu stanovnika sačinjavali braća pravoslavci. Ova jednog dana me je stajao prijekora od moje učiteljice 

mi je situacija s jedne strane pomogla rasti u katoličkom u školi, koja me povukla za uho i dovela ispred “ploče 

ozračju, a s druge mije omogućila dobro upoznavanje časti”, gdje su bile izložene fotografije najboljih i 

kršćana te druge vjeroispovijesti. Očito, već tada Bog uzornih učenika. Rastrgala je moju fotografiju, 

me spremao za tešku i opasnu misiju katoličkog biskupa optuživši me da organiziram odlaske grupa đaka na 

u pravoslavnoj zemlji. Stalni progoni vjere nisu poštedjeli vjerska slavlja. Ostao sam jako povrijeđen i osjetih 

ni moju župu. Šest godina poslije smrti našeg župnika poniženje, ali istodobno moji su me roditelji ohrabrili, 

nismo imali nijednog svećenika. To je za nas bila istinska rekavši mi daje za Krista i za Crkvu bilo vrijedno 

tragedija: lišeni duhovne utjehe. Misa se slavila tek podnijeti ta iskušenja. 

nekoliko puta godišnje, a nije uvijek bilo moguće niti Po završetku škole, upisao sam se na Pedagoški 
ispovjediti se i pričestiti. S druge strane, naše obitelji su institut u Grodnom, na Fakultet matematike i fizike, 

bile prave kućne crkve. Roditelji i djedovi svom su Nakon prve godine bio sam prisiljen ispisati se, jer su 

snagom nastojali podučiti mlade molitvi i istinama vjere. mi “prilijepili” jedan drugi delikt: Kako može student. 

Zajedno s djecom odlazili su u crkvu, premda nije bilo koji redovito pohađa vjerska slavlja, postati učiteljem 

mise, ali su najstariji predvodili slavlja: više puta čitalo i odgojiteljem komunističke omladine? Vjernike su 

bi se evanđelje, molila bi se krunica, molio bi se Križni smatrali građanima drugoga reda, društveno ne- 

put, pjevali bi se psalmi. Ne sjećam se niti jedne večeri, 
a da djeca, zajedno s roditeljima nisu kleknula i izmolila 
molitvu poslije koje se održavala vjerska pouka djeci. 

Ateistička propaganda napredovala je te nastavljala 
napadati Crkvu. Tijekom vremena, zabranjeno je djeci 
mlađoj od šesnaest godina odlaziti na vjerska slavlja bez 

pratnje roditelja , kumova, zatim u srednjim školama [/ srednjim školama 

uvedeno je kao obvezatno, učenje takozvanog zna- 
nstvenog ateizma. Nije se moglo niti spomenuti službeno uvedeno je kao obvezatno , 

podučavanje djece vjeronauku; bilo im je čak zabranjeno takozvanog znan- 

ministrirati. Malobrojni preživjeli svećenici, izloženi 

opasnosti zabrane obavljanja vjerskih aktivnosti, činili Stvenog ateizma. 

su sve moguće kako bi održali vjeru ili je čak ojačali. 

Kada nam je poslan svećenik, koji je odslužio 

desetogodišnju kaznu u Sibiru, usprkos svim zabranama 
vlasti, obratio je posebnu pozornost mladima. Odlazili 

poželjnima. 

Nadalje, godinu dana radio sam kao radnik, a 1964. 
upisao sam se na Politehnički institut u Lenjingradu. U 
tako velikom gradu stanje je bilo malo drukčije, čak i u 
tim vremenima bilo je tu znakova određenog pluralizma. 
Osim toga, grad na Nevi je i u vremenima progona 
očuvao vlastitu religioznu tradiciju koja je na neki način 
bivala poštovana. Moram priznati da je, čak i u 
totalitarnom društvu poput ovog, uvijek bilo pojedinih 
osoba koje su poštovale prava drugih. Barem mi nitko 
nije službeno zamjerao sudjelovanje na vjerskim 
slavljima. Poznavao sam mnoge studente vjernike; čak 
je bilo profesora Instituta i ostalih osoba znatno 
otvorenih u ovom smislu. 

Čitavog života sjećat ću se događaja kod predaje 
svojih dokumenata na Politehnički institut. U torbici 
gdje sam nosio dokumente, bili su križić ijedna Gospina 
medaljica. Kad je službenica uzela dokumente otvorila 
ih je, te pošto me dobro pogledala, zatražila je da 
ispružim ruku, u koju je položila križić i medaljicu koje 
je držala u šaci, rekavši mi: “Uzmite ih i ne pokazujte 
ih nikomu.” Tek sam kasnije shvatio daje moja sudbina 
bila u njezinim rukama. Ona je jednostavno pokazala 
humanost i poštovanje prema tuđem mišljenju i pravo 
na slobodu savjesti. Daje samo javno pokazala križ i 
medaljicu što su ostali među dokumentima, ili daje to 
rekla direktoru Instituta, za sigurno mi ne bi dopustili 
studirati. 

U Sovjetskom Savezu nisu svetkovali vjerske 
blagdane. Jednom, prilikom polaganja nekog ispita, 
čekao sam svoj red, pomirivši se sa sudbinom saznavši 
da ću moći ići tek na večernju misu. Iznenada, profesor 
me pozove započevši ispitivanje, a na moju primjedbu 
da još nije moj red odvratio je: “Položi ispit, imaš samo 


Bilo je bolno 
slušati i promatrati 
ljude koji su za ispovijed, vjenčanje 
ili krštenje djece morali prevaliti 
tisuće kilometara. 



Interijer katakombi 


malo vremena.” Bio je Božić: očito je profesor znao da 
sam vjernik. 

Ovi i ostali slični događaji pomogli su mi biti jači i 
smjemiji u vjeri. Znao sam da, usprkos svoj propagandi 
i rizicima, moram ostati vjeran krsnim obećanjima i 
tradiciji koju sam nosio u sebi iz očinske kuće. Na ovom 
sam zahvalan svojim roditeljima, prijateljima i 
svećenicima, a nadasve jednom svećeniku iz Bje- 
lorusije, kod kojeg sam provodio praznike. 

Nakon završetka studija na Institutu, poslaše me u 
Vilnus. Premda je svugdje u Sovjetskom Savezu religija 
bila progonjena, ipak, stanje Katoličke crkve u Litvi 
bilo je znatno povoljnije. Bilo je više od šeststo 
otvorenih crkava i oko sedamsto svećenika. Bilo je 
također otvoreno sjemenište u Kaunasu. Ovdje sam, po 
prvi put u svom životu, vidio jednog biskupa i u nekim 
crkvama razne svećenike. 

Čitav svoj život želio sam služiti Bogu i ljudima i 
mogao sam to lijepo ostvariti ostajući pošten i postavši 
dobar inženjer. Preda mnom se pojavljivala primamljiva 
perspektiva znanstvene karijere; pa ipak, uslijed 
svakodnevnih jada i briga, Bog mi je preko najrazli- 
čitijih znakova govorio o svećeničkom zvanju. Moj otac 
i svećenici koje sam poznavao neprestano su me poticali 
na nastavak razmišljanja o svećeništvu. 

U to vrijeme, broj se svećenika u Bjelorusiji 
katastrofalno smanjio. U Grodnom smo jednom, ostali 

“Svećenici i redovnici 
su razapinjani na vratima 
crkava , strijeljani , gušeni a po 
zimi uranjani pod mrzlu vodu 
sve dok se ne bi pretvorili 
u komade leda . ” 


bez nedjeljne Mise zbog bolesti svećenika, koji je potoni 
umro. Nakon što sam se pomolio, izašao sam iz crkve i 
odmah susreo jednog prijatelja koji mije rekao: “Ovdje 
stvari idu loše, moraš nešto učiniti. U Litvi ima više 
mogućnosti, imaju i sjemenište, a ti bi mogao postati 
svećenik.” 

Moja majka je imala odlučujuću ulogu u mojoj 
odluci da postanem svećenik. Jednom sam, pogreškom, 
uzeo njezin molitvenik, gdje sam našao sličicu s 
molitvom majki za svećeničko zvanje djece. Shvatih: 
moja majka nikad nije izgovorila nijednu riječ vezanu 
uz želju da ja postanem svećenikom, ali istodobno je 
molila za to. Vrijeme je poslije pokazalo, daje njezina 
molitva uslišana. 

Svi ovi znaci su me poticali da sve više molim, da 
bolje spoznam volju Božju. Omiljeno mjesto za molitvu 
bilo mi je kapela Mater Misericordiae u Oštra Brama, 
u Vilnusu i obližnja crkva Svete Tereze Avilske. Dogodi 
se, da baš na dan kada se slavi Gospa Milosrdna, ujesen 
1975. upravo tijekom mise, odlučio sam se postati 
svećenik. 

Znao sam da se nastavljaju progoni Crkve i da su 
neki litavski svećenici poslani u logore, ali s druge strane 
već su se počeli nazirati prvi znakovi političkog 
odleđivanja. Upravo 1 976. po prvi put vlast je dopustila 
primanje u sjemenište većeg broja sjemeništaraca nego 
prethodnih godina, premda je ostao na snazi numerus 
clausus koji je predstavljao gornju granicu dozvoljenog 
prijema u sjemenište. Rad u Litvi bio je izvrsno iskustvo 
ne samo pastoralnog rada u multietničkom okruženju, 
nego također izvrsna prilika za upoznavanje stanja 
Crkve u cijelom Sovjetskom Savezu. Katolici su stizali 
u Vilnus sa svih strana; bilo je bolno slušati i promatrati 
ljude koji su za ispovijed, vjenčanje ili krštenje djece 
morali prevaliti tisuće kilometara. 


U 1988., tijekom perestrojke , bjeloruske vlasti mi 
dopustiše rad u Grodnom. Nakon što sam primio 
ovlaštenje, odmah sam postao župnikom dviju velikih 
župa u Grodnom; u jednoj od njih svećenika nije bilo 
dvadeset osam godina. Vrijedi spomenuti daje, kad su 
pokušali zatvoriti crkvu, vlast našla na podu veliki križ 
sačinjen od ljudskih tjela, poslije čega se više nisu 
usudili ništa poduzeti. Tako su vjernici sačuvali svoju 
crkvu, sačuvavši je od uništenja. Kroz dvadeset osam 
godina, oni su se sami okupljali na molitvu, plaćali 
porez, popravljali je, sjedinim ciljem da očuvaju crkvu. 
Kad su zatražili od vlasti dopuštenje za dolazak 
svećenika, primili su odlučnu odbijenicu, a povjerenik 
za vjerska pitanja im je, jednom prigodom, odgovorio 
da će prije prihvatiti da im izrastu dlake na dlanovima 
nego dopustiti da svećenik radi kod njih. Bog je, pak, 
odlučio drukčije; danas je ta crkva katedrala nove 
biskupije Grodno i ne samo da je tu svećenik nego i 
biskup. 

Izvršavati svećeničke dužnosti u Bjelorusiji, gdje je 
djelovalo manje od pedeset svećenika na milijun i pol 
vjernika, gdje su rijetke crkve ostale otvorene a 
podučavanje djece vjeronauku zabranjeno, bilo je 
mnogo teže nego u Litvi. Svećenici su smjeli slaviti 
misu samo u onim župama gdje je vlast dopustila 
registraciju. Tajno zaređenim svećenicima nije bilo 
moguće slaviti misu i oni su radili u tvornicama, 
obavljajući tajno svoju svećeničku službu. 

Ipak, političke promjene započete u čitavoj Europi 
ticale su se i Sovjetskog Saveza, što se također 
odražavalo na vjersko stanje u Bjelorusiji, gdje je 1 989. 
imenovan biskup, prvi nakon šezdeset osam godina. Kad 
su me upitali odakle ću početi, rekao sam da treba poći 
od samih temelja buduće duhovne građevine. Uspio sam 
dobiti dopuštenje za ulazak u Bjelorusiju za pedese- 


Nitko od nas 
nije vidio svećenika 
ovdje ukopanog (...) Zahvaljujući 
ovom grobu, sačuvali 
smo vjeru... 

Katoličke crkve u Rusiji, a ja sam bio premješten u 
Moskvu kao apostolski administrator za rimokatolike 
europskog dijela Rusije. Na enormnom sadašnjem 
europskom dijelu Rusije, koji zauzima preko četiri 
milijuna kilometara kvadratnih, što je četrdeset posto 
čitave Europe, prije revolucije 1917. bile su samo dvije 
biskupije: u Sankt-Petersburgu i u Saratovu, s vlastitim 
sjemeništima i teološka akademija u prijestolnici. 
Dvjesto pedeset svećenika služilo je narodu od preko 
petsto tisuća vjernika u sto pedeset župa, a bilo je 
prisutno četrnaest ženskih vjerskih instituta i sedam 
muških. 

Nakon revolucije Crkva je praktički bila uništena. 
Tridesetih godina bila je objavljena petoljetka ateizma ”, 
s ciljem kako bi izbrisala Crkvu s lica zemlje. Zatvorene 
su crkve, sjemeništa i samostani, uništeni su ili 
pretvoreni u tvornice, kina ili koncertne dvorane. 

Prvi proces protiv katoličkih klerika održan je od 
21. do 25. ožujka 1923; kada su osuđeni četrnaestorica 
svećenika iz Sankt-Petersburga, zajedno s nadbiskupom 
Janom Cieplakom. Nadbiskup i župnik crkve Svete 
Katarine, monsinjor Konstantin Budkiewicz osuđeni su 
na smrt. Naknadno je nadbiskupu kazna zamijenjena 
desetgodišnjim pritvorom, zahvaljujući protestima 


toricu poljskih svećenika, započevši tako s dolaskom 
stranih svećenika i redovnika najprije u Sovjetski Savez, 
a zatim i u nove države koja su nastajale njegovim 
raspadom. 

Kada su vlasti u Minsku odbile vratiti crkvu Svete 
Helene i Šimuna, vjernici su se dali na molitvu i 
recitiranje krunice po ulicama kroz nekoliko mjeseci, a 
jedna starica zajedno s jednim mladićem odlučila se na 
štrajk glađu. Imao sam prigodu upoznati i svećenike 
koji su herojski služili Crkvi, koji su proveli deset 
godina i više u izgnanstvu i koji su na svom povratku 
ostali vjerni svojoj službi, usprkos tolikim zabranama i 
otvorenim progonima. Primjerice, kardinal Kazimir 
Svviatek, nedugo nakon ređenja 1939. bio je osuđen na 
smrt i dva mjeseca zatvoren u ćeliji osuđenika na smrt. 
Bio je ponovo uhapšen 1944. i morao je odslužiti deset 
godina u logorima vorkutske regije, radeći u rudnicima. 

Ljudi su imali jaku želju za vlastitim svećenikom, 
bili su spremni na sve kako bi riješili ovaj problem, 
često su se ponijeli herojski u obrani svećenika, kada 
bi im vlasti odbile registraciju. Ovdje se jasno očitovalo 
jedinstvo naroda Božjeg, između svećenika i običnih 
vjernika, na dobro Crkve. 

Godine 1991. Sveta Stolica je obnovila strukture 


Sovjeti skidaju križeve s crkve 

Godine 1991. 
na europskom dijelu 
Rusije , bilo je šest župa f dvije 
crkve , dvije kapele i 
tri svećenika. 


svjetskog javnog mnijenja. Monsinjor Budkiewicz 
naprotiv, ubijen je u podrumima Lubianke u Uskrsnoj 
noći 1923. Mislim da nadnevak nije izabran nasumice; 
očito je vlast željela pokazati kako gospodar svijeta nije 
Uskrsli Krist, već oni sami. 

Ostale su otvorene samo dvije crkve, u Moskvi i u 
Lenjingradu. Tisuće i tisuće vjernika i gotovo svi 
svećenici i redovnici progonjeni su, deportirani u stepe 
Kazahstana ili u Sibir, gdje su umirali od gladi, studeni, 
pretjerana rada, bolesti i iskušenja svake vrste. Ovako 
piše Aleksandar Jakovljev, bivši član politbiroa 
Komunističke partije Sovjetskog Saveza i naknadno, 
predsjednik vladine komisije za rehabilitaciju žrtava 
političkog terora: “Svećenici i redovnici su razapinjani 
na vratima crkava, strijeljani, gušeni a po zimi uranjani 
pod mrzlu vodu sve dok se ne bi pretvorili u komade 
leda.” Oko dvjesto tisuća klerika Ruske pravoslavne 
crkve pogubljeno je i tristo tisuća poslano u logore. 
Između 1918. i 1939. pogubljeno je sto trideset pravo- 
slavnih biskupa (cit. Niedziela. Tygodnik katolički , 
1999. str. 19). U Sovjetskom Savezu od 1918. do 1939. 
po nepotpunim podacima, četiristo sedamdeset i pet 
katoličkih svećenika progonjeno je, od kojih je dvjesto 
trinaest osuđeno na smrt (sto četrdeset i dva su 
pogubljena, sudbina ostalih je nepoznata). Među 
osuđenima bili su također i nadbiskup Eduard von Ropp 
i biskup Boleslav Sloskans (cit. Roman Dzwonkowski 
SAC, Losy duchowienstwa katolickiego vv ZSSR 1917- 
1939, Martirologium , Lublin, 1998, str. 1 05—106). Na 
ovaj način postignut je cilj: Godine 1939. u Sovjetskom 
Savezu praktično više nije ostao nijedan katolički 
svećenik. 

Sveti Otac Ivan Pavao II; u svojoj autobiografiji 
“ Dar i otajstvo”, piše, imajući na umu ovo čega se 


prisjećam, da se u martirologiji treba posebno sjetiti 
svećenika koji su okončali život u logorima Sibira i 
ostalih dijelova Sovjetskog Saveza (cit. Dar i tajemnica , 
Krakow 1996, str.38). 

Posjećujući župe i ostale katoličke zajednice na tom 
velikom predjelu, iznenađeni smo kako je narod uspio 
podnijeti tako nehumane patnje, kako je uspio oduprijeti 
se i sačuvati vjeru, kako je volio i branio vlastite 
svećenike, kako su svećenici herojski izvršili vlastitu 
dužnost i koliko su neophodni ljudima. 

Godine 1996. po prvi put sam svratio u Perni, gdje 
je bila otvorena crkva nakon sedamdeset godina. Grad 
Perni nalazi se na Uralu i udomljavao je jedan logor. 
Još osamdesetih godina tu je bio zatočen litvanski 
svećenik Sigitas Tamkjavicius, danas biskup i 
metropolit Kaunasa. Nakon svete mise, vjernici su me 
pozvali da posjetim groblje. Doveli su me na grob prvog 
svećenika koji je radio u gradu i umro u devetnaestom 
stoljeću. Kazivali su mi: “Kroz sedamdeset godina ostali 
smo bez crkve i bez svećenika, ali bio je tu ovaj grob; 
blagdanima smo dolazili tu i molili nad ovim grobom, 
čak smo ispovijedali naše grijehe. Nitko od nas nije 
vidio svećenika ovdje ukopanog, o njemu znamo samo 
iz priča naših starih; pa ipak, u ovih sedamdeset godina 
on je bio nevidljivo prisutan među nama, kao da je 
izašao iz zemlje kako bi nas naučio vjernosti kršća- 
nskom pozivu. Zahvaljujući ovom grobu, sačuvali smo 
vjeru, koja se sada obnavlja i jača.” Kako veliko 
svjedočanstvo o svećeništvu, draga subraćo! 

Kristove riječi upućene apostolu Petru: “Ti si Petar 
Stijena i na toj stijeni sagradit ću Crkvu svoju i vrata 
paklena neće je nadvladati” (Mt 16,18), zajedno s 
fatimskim proroštvom da će se Rusija obratiti, ulijevali 


Sada je 

Katolička crkva u Rusiji 
Crkva mladih, što ulijeva nadu za 
budućnost, uzevši u obzir da je 
riječ o Crkvi u manjini. 


26 Nova Tribina, 2000. br. 19 



Pod povećalom 



Arkandeu .Uihciel (reljej) 

su nadu u promjenu stanja. 

Godine 1991. na europskom dijelu Rusije, bilo je 
šest župa, dvije crkve, dvije kapele i tri svećenika. Sada, 
svećenika ima sto osamnaest i služe tristo tisuća vjernika 
u sto šesnaest župa. Osim njih osmorice, svi su stranci, 
porijeklom iz šesnaest različitih zemalja. 

Usprkos poteškoćama u odnosima s državom i s 
pravoslavnom Crkvom, uspjeli smo postići oživljavanje 
struktura kao što je biskupska konferencija, sjemenište 
u Sankt Petersburgu, gdje se pripremaju sedamdeset 
dvojica bogoslova, Kolegij katoličke teologije, kantas, 
tjednik “Svjetlo evanđelja”, dva radio programa, razne 
komisije i druge strukture. 

Sve ovo jasno svjedoči da je vjera nakon tri 
generacije sačuvala i da sada jača, jer uistinu “krv 
mučenika je sjeme kršćana” (Tertulijan). Sada je 
Katolička crkva u Rusiji Crkva mladih, što ulijeva nadu 
za budućnost, uzevši u obzir da je riječ o Crkvi u 
manjini. 


Svećenička i biskupska služba u Rusiji je korjenito 
različita od one u Bjelorusiji, a s Litvom se niti ne može 
uspoređivati. U Rusiji, režim militantnog ateizma 
vladao je kroz tri generacije gotovo bez prisustva 
svećenika, vjerske literature i bez neke osnovne vjerske 
poduke. Režim je iza sebe ostavio duhovni vakuum, 
koji je Crkva danas pozvana ispuniti, a ovo je moguće 
samo zahvaljujući neumornom radu svećenika, koji u 
novim uvjetima, kada se više nikoga ne šalje u Sibir u 
progonstvo, moraju biti spremni na samoprijegoran rad 
na njivi Gospodnjoj, službu poprilično napornu za 
svakoga čovjeka, sjedinjujući se s Kristovim patnjama 
i žrtvom. 

Samoprijegor sličan onomu svetog Ivana Krstitelja 
i mnogih tisuća svećenika-mučenika jest ono što Krist, 
Veliki Svećenik, traži od svih svećenika za spas ljudi, 
na slavu Božju i svoje Crkve. 

■ 

Preveo: Mate Škaričić 

Prijeći prag duhovnih vježbi 


Što su ignacijcinske duhovne vježbe? Koji je njihov cilj i značenje u životu Crkve i svakog 
zauzetog vjernika? Kako obavljati duhovne vježbe i o čemu ovise njihovi plodovi? Odgovore na 
ova pitanja kao i mnoštvo drugih divnih misli o ignacijanskim duhovnim vježbama donosi nam 
o. IVAN FUČEK D.I. u tekstu koji slijedi a koji je jedno od poglavlja njegove knjige koja će 
uskoro izići iz tiska u izdanju Akademske crkve Sv. Filipa Neria u Splitu. 


K ako prijeći prag duhovnih vježbi? Vrlo jedno- 
stavno: prijeći prag čitavim bićem i unutra ostati 
čitavim bićem: tijelom (u šutnji i sabranosti, odbacivši 
svaku drugu aktivnost i rastresenost, u raspoloženju 
velikodušnih osjećaja); dušom (razumom, slobodnom 
voljom, duhom i psihom u punoj odgovornosti); milošću 
(zatvorivši se u srce /savjest/, tu “najskrovitij u jezgru i 
svetište čovjeka, gdje sam ja sam s Bogom , čiji glas 
odzvanja u mojoj nutrini” (GS 16). To treba da je 
temeljna moja opcija za sve vrijeme duhovnih vježbi. 
Biti trajno sam s Bogom koji mi u srcu, u savjesti, u 
nutrini, u tom svetištu govori i trajno će mi govoriti, 
pozivati, poticati, svjetovati me... A ja ću čuti, slušati, 
shvaćati, odazivati se, razlučivati, predviđati, odlučivati, 
provoditi... Nije dosta samo naravno znanje i naravna 
volja. Potrebni su: snažno svjetlo vjere u ufanju i ljubavi, 
kao i darovi Duha Svetoga. 

Sv. Hilarije bi se poslužio usporedbom: “Narav 
ljudskog tijela ostaje besplodna ako prestaju postojati 
neki uvjeti njegova djelovanja. Na primjer, očima se 
nikako ne možemo služiti ako nema svjetla ili ako nije 
dan; uši ne mogu vršiti svoje službe ako nema glasa ili 
zvuka; nos neće znati za svoju službu ako nema nikakva 


Znademo li 

koji je cilj duhovnih vježbi? 
Koja je zadaća voditelja a koja 
egzercitanta? 


mirisa. U tim slučajevima ljudska narav zadržava svoje 
sposobnosti, ali ne može djelovati bez određenih uvjeta. 
Isto tako ljudski duh može, doduše, po naravi spoznati 
Boga, ali pravo znanje ima samo onda kad po vjeri primi 
dar Duha Svetoga. Očito je da se Kristov dar - Duh 
Sveti, uvijek i svugdje obilan, daje u tolikoj mjeri koliko 
tko hoće uzeti; u tolikoj mjeri ostaje u kolikoj tko želi 
zaslužiti. On je s nama do svršetka svijeta. On nas tješi 
u našem iščekivanju, on nam je zalog buduće nade, on 
je svjetlo naše pameti, on je sjaj našega duha”. Duh 
Sveti u nama “stanuje” (Rim 8,11), u nama “svjedoči” 
(Rim 8,16), “potpomaže našu nemoć” i za nas 
“posreduje neizrecivim uzdasima” (Rim 8,26), utvrđuje 
nas u dubini našega bića, trajno se za nas moli i “viče u 
našim srcima: ‘Abba! Oče!’” (Gal 4,6). 

= Da smireno, sabrano i mudro pomoću Presvete 
Bogorodice, naše Majke, sv. Josipa i zagovorom sv. 
Ignacija, “zaštitnika duhovnih vježbi”, zađemo u vlastito 
srce i tu se pridružimo istom Duhu Svetom molitvom i 
razmatranjem pa tako u krešendu rastemo punih sedam 
dana, treba upozoriti na neke predhodnice. Znademo li 
koji je cilj duhovnih vježbi? Koja je zadaća voditelja a 
koja egzercitanta? Čemu strahopoštovanje pred Bogom 
koji je, uostalom, naš milosrdni Otac? Može li se imati 
stav velikodušnosti prema Bogu odmah od početka? O 
svemu tome sv. Ignacije govori u prvih pet uvodnih 
napomena. Ali prije nego prekoračimo “prag“ i uđemo 
u sadržaj tih napomena, za dobru orijentaciju, navedimo 
dva tipa svjedočanstava: najvišeg crkvenog autoriteta i 
laičkih mislilaca. 

Pape o duhovnim vježbama 

Svjedočanstva najvišeg crkvenog autoriteta zadnjih 
desetljeća puna su preporuka, bilo o samoj knjizi 
Duhovnih vježbi, bilo o sadržaju i metodi. 

Pijo XI., apostolskom konstitucijom Summorum 


28 Nova Tribina, 2000. br. 19 



Duhovnost 


pontificum (1922), sv. Ignacija proglašava zaštitnikom 
svih duhovnih vježbi, pa spominje kako su nadahnuti 
tom duhovnošću došli do svetosti i do zamjemih uspjeha 
u radu s ljudima: Karlo Boromejski, Franjo Saleški, 
Velika Terezija, Leonardo a Portu Mauritio. Tom je 
prilikom isti papa primio 672 svjedočanstva o duhovnim 
vježbama: od 29 kardinala, 4 patrijarha, 122 nadbiskupa, 
497 biskupa, 20 apostolskih prefekata... Oni ističu: 
vrsnoću zdravo i psihološki odmjerenog nauka 
duhovnih vježbi; lakoću kojom se prilagođuju svima 
ljudima, staležima i dobima; redoslijed i razvoj 
razmatranja što se pedagoški jedva može nadmašiti; 
snažnu povezanost ideja; izgleda ustvari kao jedna 
jedina “teza” u tančine obrađena i primijenjena 
profinjenom i produhovljenom psihologijom; siguran 
put molitve, odreknuća, samozataje, bez kojih nema 
kršćanskoga života. 

Isti Pijo XI. u enciklici Mens nostra (1929), koju 
smatraju “kanonizacijom” metode duhovnih vježbi sv. 
Ignacija, među ostalim silazi na sasvim praktična 
pitanja: kako ih primijeniti na razne staleže, kako ih 
obavljati, pa naglašava samoću, šutnju, zatvorenost od 
svijeta, ukoliko su nepresušivo vrelo najzdravije i 
najpriznatije pobožnosti i nenadmašivo sredstvo 
zdravog apostolskog žara i djelovanja. 

Pijo XII. u enciklici Mediator Dei (1947) govori o 
dvije duhovnosti: jednoj koja je protivna duhovnim 
vježbama i drugoj koja je izražena njihovom termi- 
nologijom. A drugom zgodom reče: “Duhovne vježbe 
sv. Ignacija uvijek će biti jedno od najefikasnijih 
sredstava za duhovnu regeneraciju svijeta i njegovo 
ispravno određenje, ali uz uvjet da budu autentično 
ignacijanske” (1948). 

Ivan XXIII. u II giornale dell’ crnima (1964) govori 
o njima na nekoliko mjesta kao o nužnom sredstvu 


“Duhovne vježbe 

sv. Ignacija uvijek će biti jedno od 
najefikasnijih sredstava za duhovnu 
regeneraciju svijeta i njegovo ispravno 
određenje, ali uz uvjet da budu 
autentično ignacijanske ” 


Što su duhovne vježbe? 

Duhovne vježbe su “duhovna gimnastika” 
kojoj je cilj očistiti se od grijeha i neurednih 
sklonosti, da se zatim u potpunoj slobodi može 
tražiti i prihvatiti volja Božja. 

Kompoziciono, duhovne vježbe sastoje se od 
četiri dijela koji se nazivaju tjedni, jer njihovo 
obavljanje ili doživljavanje traje tjedan dana, pa 
tako čitave duhovne vježbe traju oko trideset dana. 
To su takozvane “velike duhovne vježbe” koje 
isusovci obavljaju barem dva puta u životu. Postoje 
i “kondenzirani oblici” koji traju po osam dana i 
isusovci ih obavljaju svake godine kao svoje 
“godišnje duhovne vježbe”. Postoje i skraćeniji 
oblici od šest dana (to su uglavnom duhovne vjež- 
be za ostale redovnike, svećenike i redovnice) ili 
tri dana (uglavnom za laike) i na njima se razmatra 
samo prvi tjedan. Taj se tjedan može pretvoriti u 
masovne tzv. “pučke misije” namijenjene svim 
župljanima ili pojedinim staležima. 

Po svojoj strukturi prvi tjedan odgovara duhov- 
nom putu čišćenja, drugi razmatra Isusov život, 
treći Isusovu muku, a četvrti njegovo uskrsnuće i 
uzašašće. 

Uloga “duhovnog vođe” je da bude duhovni 
otac i učitelj koji treba da pomogne “da se sam 
Stvoritelj i Gospodin očituje svojoj odanoj duši 
privijajući je u naručje svoje ljubavi... da Stvoritelj 
neposredno saobraća sa svojim stvorenjem, a 
stvorenje sa svojim Stvoriteljem” kako naglašava 
sv. Ignacije. 

Prema raspoloživim podacima duhovne vježbe 
u dužem ili kraćem obliku, obavlja svake godine 
preko milijun osoba duhovnog i svjetovnog 
staleža. 

Izvor: http://pubwww.srce.hr/isusovci 


obnove duha. Osobito mu je milo razmatranje o 
ravnodušnosti ( indiferenciji ), pa ako neki otac ne bi 
predložio to razmatranje, onda bi ga sam nadoknađivao. 

Pavao VI. reče generalu D.I, Pedru Arrupe-u (12. 
kolovoza 1966.): “Treba da mnogo cijenite Duhovne 
vježbe sv. Ignacija jer one su korijen i izvor vaše 
duhovnosti i izvrsno sredstvo apostolata.” Sudionicima 
pak studijskog tečaja za duhovne vježbe (27. studenoga 
1 968.), naglašava: “Koliko želimo da se svećenici hrane, 
krijepe, osvježuju u duhovnim vježbama! Koliko to 
želimo za sve ljudske skupine! A kako je nadasve lijepo 
vidjeti da mladež, da zreli muževi raznih staleža i 
društvenih skupina nastoje dolaziti na taj izvor, na taj 

“A kako je nadasve 
lijepo vidjeti da mladež , da zreli 
muževi raznih staleža i društvenih 
skupina nastoje dolaziti na taj izvor, 
na taj oblik duhovnog odgoja ... ” 


oblik duhovog odgoja, obnove svih dobrih obećanja i 
velikih milosti koje su spojene s kršćanskim životom 
pri susretu s tom formulom... Govori se o osuvre- 
mcnjenju. Bez sumnje i Duhovne vježbe sv. Ignacija 
doživljavaju poteškoće zbog svoje forme - recimo 
literarne i psihološke - u kojoj su bile zamišljene i 
napisane. No zbog onog što sadržavaju , bilo to sa 
stanovišta - nazovimo ga tako - pedagoškog, što se 
odnosi na zahvaćanje u duše, bilo sa stanovišta 
kršćanskog nauka, bilo sa stanovišta kršćanskog odgoja, 
Duhovne vježbe imaju neprolaznu vječnu životnu 
svježinu.” 

Ivan Pavao II. o 25. obljetnici FIES-a (1989) govori 
da je “jedan od najbogatijih plodova u sadašnjim 
okolnostima obnovljeno nastojanje, braće biskupa i 
svećenika, da mnoge privedu iskustvu duhovnih vježbi 
i tako im pruže snažnu priliku obnove duhovnosti 
cjelokupnoga Božjega naroda.” A pet godina kasnije 
(1994) istoj organizaciji poručuje: “Snažno iskustvo 
Boga pobuđuje na slušanje Njegove Riječi, koju treba 
shvaćati i prihvaćati unutar vlastitog osobnog 
proživljavanja, a pod djelovanjem Duha Svetoga. On u 
klimi šutnje, molitve i razmatranja, a pod duhovnim 
vodstvom, daje sposobnost razlučivanja u smjeru 
čišćenja srca, obraćenja života i nasljedovanja Krista, 
za ispunjenje vlastitog poslanja ( misije ) u Crkvi i u 
svijetu.” 

= Na temelju tih dokumenata upravljam riječ 
mladima. Očito je da prisustvujemo porastu novog 
interesa za duhovne vježbe. Taj se ne opaža samo kod 
izgrađene i elitne mladeži nego i kod osrednje. Ima 
mladih koji iskreno traže Boga i u njemu smisao svoje 
egzistencije, svijeta, napretka, politike, ekonomije... 
Mladi naslućuju da se u duhovnim vježbama skriva onaj 
traženi dragulj, unutarnja snaga koju toliko trebaju. U 
njima žele susresti ono svoje intimno, osobno, duboko 


što se samo pred Bogom - najboljim Ocem, pred 
Kristom - najpovjerljivijim prijateljem, u Duhu Svetom 
- vatrom ljubavi, otkriva i sređuje. Žele susresti i ono 
naravno, ljudsko, što oslobađa i razvija njihovu 
plemenitu ljubav, pozitivne energije i sposobnosti. Žele 
susresti ono što je tako privlačno u riječi Božjoj njima 
upravljenoj u Bibliji i u Evanđelju; to žele susresti u 
prodornom živom govoru i osobnom iskustvu, u kome 
će naslutiti, a možda i jasno čuti poziv za svoje buduće 
poslanje ( misiju ) u Crkvi i svijetu. Oni osjećaju da bi u 
duhovnim vježbama mogla porasti njihova zrelost 
(maturitas) u svakom smislu: na religiozno-vjerskom, 
psiho-afektivnom i moralno-duhovnom području. 
Osjećaju da bi tu mogli doći do smirenja, do dublje 
integracije svoje osobe u Kristu. Osjećaju da bi u 
duhovnim vježbama mogli provesti osobni osvrt na 
protekli život, bar načelno riješiti probleme koje im 
nameće mladost, ljubav, prilike, moda, studij, sredstva 
priopćavanja, povijesni momenat, potrebe Crkve, 
Domovine i čitavoga svijeta. Ima mladih koji se žele 
ozbiljno i odgovorno pripremiti za životne zadatke u 
svim tim dimenzijama. Žele da u društvu - u koje se 
istinski nastoje ugraditi - ne budu samo promatrači nego 
oduševljeni akteri koji na svoja ramena solidarno s bra- 
ćom ljudima preuzimaju i ono najteže i najneugodnije. 
Zato bi ti mladi u duhovnim vježbama htjeli izgraditi 
svoj kršćanski, eklezijalni i kristovski svjetonazor, ne 
za dva dana ili za dva mjeseca, nego nepokolebivo za 
čitav život. 

Laici o duhovnim vježbama 

Uzmimo četiri suvremena pisca laika: jednog Židova 
(?) i tri katolika. Sva su četvorica toliko poznata da ih 
ne treba napose predstavljati. 

Giovanni Papini u zbirci eseja Gli operai della vigna 


Očito je da 

prisustvujemo porastu 
novog interesa za duhovne vježbe. 
Ima mladih koji iskreno traže Boga 
i u njemu smisao svoje egzisten- 
cije, svijeta, napretka, 
politike, ekonomije... 


30 Nova Tribina, 2000. bi: 19 



Duhovnost 



Ignacije Lojolski 


(1929, 119 si), kaže za Duhovne vježbe sv. Ignacija: 
“Makar zauzimaju jedno od prvih mjesta među onih 
desetak-dvanaestak bitno važnih knjiga katoličke 
pobožnosti, nisu vjernicima tako omiljele kao druge. 
Tko traži izljeve obrađenoga i svestranoga srca, čita 
Ispovijesti svetoga Augustina ili Pascalove Misli. Tko 
hoće sublimirani mir kršćanskog nauka, poseže za 
Nasljeduj Krista ili za Uvodom u pobožni život svetoga 
Franje Saleškoga. Tko se želi penjati mističkim 
stepenicama, razmatra Itinerarij svetoga Bonaventure 
ili Castillo interior (Tvrđava duše) od svete Terezije 
Avilske. Tko ljubi čistoću svetačkih života, uživa u 
Legenda aurea ili Fiorettima svetoga Franje. Rijetki 
(...) dolično cijene Duhovne vježbe. To je zato jer su 
rijetki shvatili pravi duh i posebnu svrhu te gigantske 
knjižice (...) Ipak su Egzercicije osebujnom arhi- 
tekturom jedan od najsigurnijih i najdivnijih mostova 
koje je svetac konstruirao da bi spojio zemlju s nebom.” 
Dalje Papini govori kako Duhovne vježbe nisu za 
čitanje nego za djela, za osobnu primjenu. Vjerniku 
sugeriraju živu i potpunu predodžbu misterija, pa u tom 
smislu savršeno tumači Ignacija: “Tko razmatra muku 
Kristovu, ne smije se zadovoljiti, makar mu to koristilo, 
time da čita riječi Evanđelja i da iz njih povlači moralne 
i mističke posljedice: on mora gledati muku, razabrati 
je očima i ušima u svim njenim stvarnim i vanjskim 
oblicima. Kršćanin mora stvoriti pred sobom snagom 


imaginacije mjesta, ulice, kuće, osobe; mora uskrisiti 
životni kolorit: mora slušati riječi i uzdahe; jednom 
riječi, mora vidjeti Krista pred sobom kao živa prisutna , 
danas, na njegovu putu mučeništva i slave. Ta živa 
prisutnost treba da ga tako zgrabi da mora razgovarati 
s Isusom i Marijom kao da su tu u sumračju njegove 
sobice ili kao da je on sam suvremeni svjedok njihova 
života pa mora tražiti od njih što mu treba, povjeriti im 
se i slušati njihove odgovore. Predočenoj prisutnosti 
(...) kao realnoj, sveti Ignacije daje najveću važnost od 
svih svojih predhodnika .” 

Važna je još sljedeća Papinijeva, duboko teološka 
napomena o aktualizaciji misterija koji razmatramo: 
“ Duhovne vježbe uništavaju u duhovnome životu 
distanciju vremena i prostora koja nas samo u našoj 
iluziji rastavlja od aktualne prisutnosti Gospodinove. 
Sveci nam pružaju ne samo čudo psihološke mudrosti, 
kako mnogi misle, nego i jedan od tih jednostavnih, 
čudotvornih putova da nas, koji ležimo u blatu, doprate 
pred lice Trojedinoga Boga.” Papini je time ukazao na 
pravi ključ : mi živimo u kategoriji vremena, milenije 
smo udaljeni od povijesnog događaja. Ali u Bogu nema 
kategorije vremena: njegov se misterij događa u 
vječnom sada, i ja treba samo da se u nj uživim i 
uključim. On se, dakle, u meni aktualizira sada , kad o 
njemu razmatram, kad obuzet njime molim. 

Rene Fiilop-Miller u djelu Macht und Geheimnis 
der Jesuiten tvrdi da “zapravo nema nijednog drugog 
djela katoličke literature koje bi se u povijesnom 
duhovnom djelovanju moglo usporediti s Loyolinom 
knjižicom.” Čovjek se mora izvući iz lažne i kose per- 
spektive i život upraviti ravno prema cilju. Ignacije 
vješto hvata obrise svih visina i ponora. Tu su putokazi 
i miljokazi koji točno određuju gdje smo. Čovjek dolazi 
do uvjerenja da mora nešto presudno izabrati. Da se na 
kocku stavi sve. Ignacije baš to i želi. On zna kolik je 
rizik izbor zvanja - izbor za vrijeme i vječnost. Stoga 
za svaki dan i za svaki sat daje i razumu, i volji, i mašti, 
i čuvstvu hrane, pomoći, snage. Eto, kaže Miller, nakon 
četiri stoljeća psiholozi danas traže upravo takve poluge 
da čovjeka pokrenu. 


Duhovne 

vježbe nisu za čitanje 
nego za djela, za osobnu 

primjenu. 

Ne radi se nipošto 
o malom poslu, ležernom, lijenom, 
nego o vrlo sistematskom “treningu ”, 
na kakav se daju ozbiljni športaši. Pred 
zadatkom ne smijem klonuti ni popustiti 
strahu ili malodušnosti. 


Miller se divi Ignacijevoj zornoj metodi, ali ne može 
pojmiti što za kršćanina znači ucjepljenje u Krista i u 
milosni Kristov život, ono što je obraćenik Papini čak 
teološki točno shvatio. Miller ne zna da ta snaga dolazi 
po milosti, po nadnaravnoj nepatvorenoj ljubavi, 
inicijativom i snagom s neba, ne inicijativom i snagom 
čovjeka. Stoga Miller nije kadar dokučiti da Ignacije u 
svojoj zornosti nije bio nikakav fantast, niti je imao 
namjere da bude ikakav psihološki ili psihoanalitički 
testator, niti se u prvom redu oslanjao na ljudske sile, 
niti je sva inicijativa egzercitanta s njegove strane. Ipak 
se moramo diviti daje on i toliko mogao ući u tajnu 
ignacijanskih duhovnih vježbi. 

Gaetan Bernoville, s druge strane, u poznatom djelu 
Isusovci , a i sam je obavio 30-dnevne duhovne vježbe, 
govori o Ignacijevoj knjižici kao o suhoparnom spisu s 
bezbroj razdioba i podrazdioba, ali naglašava: 
“Duhovne su vježbe među prvim ljudskim djelima koja 
bi se mogla staviti neposredno iza Evanđelja. Ta knjižica 
ne spada, istina, među blago objavljene riječi Božje, 
ali je tijesno povezana s kršćanskim životom i ne da se 
više od njega odijeliti. Duhovne su vježbe škola 
duhovnoga života za sve vjernike i zalog neprestane 
obnove katoličkoga duha (...) Korak po korak dovedoše 
one tisuće i tisuće duša do vrhunca savršenosti. 
Bernoville traži ono bitno u njima, pa kaže: “One su 
rezultat složenog djelovanja što ga proizvede posve- 
mašnje predanje Bogu svih sila uma i duha jednoga 
čovjeka skupa s nebeskim rasvjetljenjima kojima se Bog 
udostojao tako ga izvanredno obdariti (...) One, prema 
tome, nisu ništa drugo doli izražaj Ignacijeva životnog 
iskustva.” Iako je to iskustvo osobno, nije individualno; 
bitne crte Ignacijeva iskustva (“ osobno doživljenog 
kršćanstva ”) vrijede za sve ljude. To mu je, uostalom, 
bilo i lako. Do svoje dvadeset šeste godine letio je on 
za svjetskim ugodnostima i za zvukom praporaca 


ljudske slave. Zbog toga je mogao lako krenuti sa 
stajališta običnih ljudi te ih pridizati i voditi do herojske 
odluke, koju je i sam neopozivo učinio. Taj se unutarnji 
razvoj opetuje i dandanas preko duhovnih vježbi u 
tisućama duša. Ignacije je proživio sve ljudske bijede i 
slabosti i to iskustvo podaje njegovoj metodi posebnu 
privlačnost (...) Metoda se, dakle, duhovnih vježbi”, 
svršava Bernoville svoja opažanja, “nije razvila ni iz 
kakve teorije, već je plod velikoga iskustva što ga je 
Ignacije stekao na sebi i na drugima.” 

Daniel Rops u svojoj povijesti na svoj bogat, 
osebujan način piše o Ignacijevim Duhovnim vježbama: 
Metoda molitve, sjedinjenja s Bogom, doživljavanja 
Boga postaje pravilom apostolskog djelovanja samoga 
Ignacija, a zatim svih onih koji će tijekom stoljeća ići 
istim putem unutarnjeg iskustva. Ignacije, prema Ropsu, 
ne pronalazi srčike u knjigama, “nego više u dubini 
svoje duše”. I stoga, želimo li otključati tajnu Ignacijeve 
knjižice, treba da uzmemo ključ vlastite nutrine jer se 
ondje - u tom zatvorenom prostoru - sukobljuju duhovi; 
tu u toj suverenoj nutrini odvija se duhovna drama: 
poziv Boga koji čuje svaka duša u svojim najintimnijim 
dubinama, posizanje za tajanstvenim sredstvima milosti. 
Ignacije je “sigurno genij, ali još više, tu je božansko 
nadahnuće, direktan zahvat Duha Svetoga u ljudsku 
inteligenciju.” U duhovnim vježbama se rađa doživljajni 
uzbudljivi udarac , koji dušu nagoni da se u svemu 
konformira svome idealu, Isusu Kristu. Za Ropsa su 
Duhovne vježbe najuspješniji priručnik akcije i 
osvajanja što ga je Crkva ikada imala. 

= Važno je, dakle, znati da Duhovne vježbe sv. 
Ignacija ne dolaze s nekog pisaćeg stola, nego su plod 
njegova dugog i dubokog duhovnog iskustva, kroz teške 


Ako se govori o 
nastupajućoj “eri laika ” u 
Katoličkoj crkvi, nema nikakve dvojbe 
da će laici na Ignacijevu iskustvu susresti 
svoje vlastito iskustvo; u njegovoj molitvi 
i borbi sa sobom, svijetom i đavlom, 
susresti vlastitu molitvu 
i borbu; 

unutarnje borbe, kroz izmjene tame i svjetla, žalosti i 
utjehe, ostavljenosti i prihvaćanja, suhoće i oduše- 
vljenja, koja je proživljavao na bolesničkom krevetu u 
Loyoli, u pustinji Manreze, kao hodočasnik u sv. 
Zemlju, kao student u Parizu, sve do Rima, do osnivanja 
Družbe Isusove i pisanja Konstitucija. Ako se govori o 
nastupajućoj “eri laika” u Katoličkoj crkvi, nema 
nikakve dvojbe da će laici na Ignacijevu iskustvu 
susresti svoje vlastito iskustvo; u njegovoj molitvi i 
borbi sa sobom, svijetom i đavlom, susresti vlastitu 
molitvu i borbu; u tom odnosu i blizni s osobnim 
Bogom, doživjeti svoj osobni odnos i blizinu u Bogu 
Ocu, Kristu - uvijek prisutnom, Duhu Svetom - trajno 
molećem u čovjekovu srcu. “Laici, muškarci i žene, 
preuzimat će sve veću i veću odgovornost za crkvene 
službe u župama, biskupijskim strukturama, školama, 
teološkim institucijama, misijama i službi karitasa. 
Možemo očekivati razvoj specijaliziranih ministerija, 
crkvenih pokreta i laičkih apostolskih udruženja s još 
različitijim ciljevima i karizmama (...) Laici će s pravom 
preuzimati veću ulogu u odgovornosti i vodstvu kod 
tih poslova.” Nužno je da budu duhovno spremni, 
prekaljeni, a mogu se odlično nadahnuti na Ignacijevu 
iskustvu. Ali ne samo laici, nego i klerici, svećenici, 
redovnici i redovnice bi u istom dinamizmu iskustva i 
krešendu milosti, mogli bolje osvježivati karizme svojih 
visokih osobnih i apostolskih ideala. 

Visoki ciljevi duhovnih vježbi 

Te ciljeve ili svrhu Ignacije vidi u nevjerojatno 
skladnom trolistu naslikanu u dvostrukoj “definiciji”, 
jednoj opisnoj i drugoj sintetičkoj: riječi su različite, 
misao je ista: 

“Pod imenom duhovnih vježbi razumijevamo sve 
načine ispitivanja savjesti, razmišljanja, razmatranja, 
usmene i mislene molitve i drugih duhovnih čina, kako 
ćemo to kasnije reći. Kao što su, naime, hod, pješačenje 
i trčanje tjelesne vježbe, isto tako se duhovnim vježbama 
naziva svaki način da se duša pripravi i skloni da 


Osnovno je 

tražiti volju Božju u svim 
svojim idealima , planovima , 
željama, poslovima... 



Manuskript prvih Ignacijevih Duhovnih vježbi iz Manreze 


odstranimo od sebe sve neuredne sklonosti te da, pošto 
smo ih odstranili, tražimo i nađemo Božju volju, 
uredivši svoj život za spasenje duše.” 

“Duhovne vježbe - da čovjek samoga sebe pobijedi 
i svoj život uredi ne dajući se voditi ni od kakva nagnuća 
koje bi bilo neuredno .” 

To je samostalan rad (exercitia - vježbe) poput 
športskog što čeliči tijelo. Što hoću postići tim radom? 
Hoću da Bog bude središte moga života ovdje na zemlji 
da Ga time postignem u vječnosti. Za to se traži troje : 

1. Truditi se da iz svoga bića uklonim sve neuredne 
sklonosti , da ih pobijedim. Time sam pobijedio sama 
sebe. Radi se o ozbiljnom i odgovornom duhovnom boju 
protiv svih zapreka Božje ljubavi u meni na crti 
sjetilnosti i oholosti , da istu ljubav/caritas uzmognem 
savršeno ostvariti u vlastitom životu. Znači, treba od 
sebe odstraniti svaku malodušnost i strah što bi u meni 
zasjenilo i umanjilo teološke kreposti: vjeru, ufanje i 
ljubav. Svaku svjetovnost koja bi se u meni i dalje 
protivila stožernim krepostima: razboritosti, praved- 
nosti, jakosti, uzdržljivosti. Svaku duhovnu lijenost koja 
bi nastavila odbijati darove Duha Svetoga: razuma i 
znanja, mudrosti i savjeta, jakosti, pobožnosti i straha 
Božjega. Svaku opaku mekušnost koja bi popuštala 
osjetilima: vidu, sluhu, njuhu, okusu i opipu, pa me i 
dalje zavodila u propast. Svaku uznositost koja bi se 
prkosno divila svojim umišljenim ili stvarnim darovima 
uma, srca, psihe, uspjeha, studija, kvalifikacija, 
zasluga... Dakle, milošću Božjom i svojim marom, 
ozbiljnim i ustrajnim vježbanjem, u trajnoj molitvi i 
svladavanju truditi se ukloniti u sve neuredne sklonosti ”. 
Ne radi se nipošto o malom poslu, ležernom, lijenom, 
nego o vrlo sistematskom “treningu”, na kakav se daju 
ozbiljni športaši. Pred zadatkom ne smijem klonuti ni 
popustiti strahu ili malodušnosti. Dakle, “spremiti i 

Najprije valja 
ostvariti “neposredni ” cilj 
duhovnih vježbi: čišćenje i 
očišćenje srca od svega što nije 
Bog i njegova ljubav. Zatim ostvariti 
“posredni”: uređenje i posvećenje 
života po uzoru Isusa Krista, toj 
osobnoj i apsolutnoj normi 
ćudorednog i duhovnog 
našega nastojanja. 


raspoložiti duh da odbaci sve neuredne osjećaje” (P. 
Roothaan). 

2. Želim urediti svoj život. U tu svrhu treba da se 
trudim iskreno tražiti stoje volja Božja sa mnom: volja 
Božja u mome zvanju. Jesam li pozvan u ženidbeni 
stalež, gdje ću, ne po načelima svijeta, nego po Božjem 
zakonu, u zreloj ljubavi - za koju se traži toliko 
samoodricanje (!), u bračnoj čistoći izvršavati svoju 
spolnost kao uzoran katolički muž i brižan otac obitelji 
i odgojitelj svoje djece. Kao takav da postanem aktivan 
laik , aktivan apostol u crkvenoj zajednici. Ili sam 
pozvan na karizmu djevičanske uzdržljivosti “radi 
Kraljevstva Božjega” (Mt 19,12), i u tome na potpunu 
apstinenciju, na trajan “post” spolnog nagona, u vrlini 
(kreposti) čistoće, s Kristom, Bogorodicom, svetim 
Josipom i milijunima djevica u Katoličkoj crkvi, ne da 
se onda takav (“dobar”) sebi sviđam nego da se 
uzmognem isključivo dati na potpunu službu drugima. 

Neki su autori mislili da je svrha duhovnih vježbi 
upravo izbor zvanja ili, nakon već izabranog zvanja, 
reforma života. Ne isključuje se izbor zvanja, jer bi 
savršenstvo moglo ostati “visjeti u zraku”. Ali ipak nije 
ni jedini, ni poglaviti cilj duhovnih vježbi, nego treba 
da služi konačnoj svrsi. Nije, dakle, alternativa duhovnih 
vježbi: samostan ili svijet, svećeništvo ili obitelj, 
djevičanstvo ili brak. U “izboru” ili “reformi života”, 
kako ćemo vidjeti, radi se o sprovođenju načelne 
savršenosti , premda će se često raditi i o konkretnom 
obliku života. Ignacije, na primjer, napuštajući Manrezu 


ne zna da li bi u red ili ne. A već je svršio svoje duhovne 
vježbe i skicirao bitne dijelove Knjižice. No izabrao je 
po nadahnuću načelnu savršenost, put “savjeta”. Isto 
vrijedi i za Ksaverskoga - ni on u velikim duhovnim 
vježbama od 30 dana nije našao svoj stalež u pravom 
smislu riječi. Obojica su ostala u stanju “čekanja”. 

= Osnovno je tražiti volju Božju u svim svojim 
idealima, planovima, željama, poslovima... Da nađem 
volju Božju u životu i u svakom svome djelu, i u tome 
“ proficere quantum possibile est - napredovati koliko 
je samo moguće ”, zato se hoće razlučivanje, vaganje. 
Cilj je što veća sličnost s voljom Božjom i sjedinjenje 
s Bogom u Kristu Isusu po milosti i ljubavi, kao u 
mučenika ljubavi sv. Maksimilijana Kolbea: moj mali 
"v" ( moja volja) = Božji veliki “F” ( Božja volja). 
Potrebno je trajno vapiti sa Samuelom, s Pavlom, s 
Ignacijem: Gospodine, pokaži mi što hoćeš da činim! 
Hoću da živim i radim samo ono što hoćeš Ti! Hoću da 
Tvojom milošću doprem do punog sjedinjenja s Tobom 
i u Tebi do predanog rada za potrebne, male, siromašne! 

= A da se u duhovnim vježbama postignu ti uspjesi 
nužna su tri uvjeta: 

1) da egzercitant, koliko god bio sposoban i učen, 
bude ponizan ; 

2) da se dade savjetovati i voditi od drugoga (od 
voditelja); 

3) da ne bude pasivan, kao kod slušanja neke 
propovijedi, nego aktivan , dapače “in summa actione - 
u najintenzivnijoj aktivnosti”. 

3. Spasenje i posvećenje svoje osobe treba uzeti s 
najvećom ozbiljnošću. Kad me je Bog htio, imao je o 
meni idealnu sliku - imago et similitudo su i ipsius - 


Jesam li pozvan u 
ženidbeni stalež, gdje ću, ne po 
načelima svijeta, nego po Božjem za- 
konu, u zreloj ljubavi — za koju se traži 
toliko samoodricanje (!), u bračnoj čis- 
toći izvršavati svoju spolnost kao uzo- 
ran katolički muž i brižan otac obite- 
lji i odgojitelj svoje djece. 

sliku i priliku samoga sebe u “ispravljenom izdanju” 
drugog Adama, u Utjelovljenoj Riječi, u svome Sinu 
Isusu Kristu (Kol 1,15). Zato najprije valja ostvariti 
“neposredni” cilj duhovnih vježbi: čišćenje i očišćenje 
srca od svega što nije Bog i njegova ljubav (I. tjedan). 
Zatim ostvariti “posredni”: uređenje i posvećenje života 
po uzoru Isusa Krista, toj osobnoj i apsolutnoj normi 
ćudorednog i duhovnog našega nastojanja (II. tjedan). 
Da se stigne do sjedinjenja s Njime (III. tjedan), te do 
“zadnje svrhe” života, do blažene vječnosti: spas duše , 
a sa mnom i spas svih koje mije Gospodin dao. Zadnja 
svrha života (finiš ultimus) je “ primus in intentione et 
ultimus in executione - prvi u nakani a zadnji u 
ostvarenju ” (IV. tjedan). Spasenje i posvećenje se 
ostvaruje ili ruši svaki dan, To nije “deus ex maehina”: 
jednom će se, tobože, samo od sebe ostvariti, što bi 
značilo živjeti skrajnje neodgovorno, na kocku staviti 
svu svoju vremenitost i vječnost. 

= Spas duše nije, dakle, odgođen za slavno stanje u 
nebu, nego se izvršava od trenutka do trenutka, iz dana 
u dan, iz mjeseca u mjesec. Poziv na savršenost i svetost 
ostvaruje se svakim svjesnim slobodnim činom ovdje 
na zemlji: u takvom zvanju, u takvom zaposlenju, u 


takvim okolnostima života (LG 39-42). Dakako, ovo 
vježbanje u savršenstvu ispunja nadom konačnog 
spasenja : “Jer je naša domovina na nebesima, odakle i 
Spasitelja postojano očekujemo, Gospodina Isusa 
Krista, koji će prema djelotvornosti kojom sve podloži 
sebi, preobraziti naše bijedno tijelo i učiniti ga jednakim 
svome slavnome tijelu” (Fil 3,20 si). 

Visoka škola ljubavi 

Nekoliko važnih pitanja i napomena: 

1. Zašto duhovne vježbe ne donose željene plodove? 
Jer ih ne obavljam nego slušam. Štoviše, pasivno 
slušam. U duhovnoj lijenosti ili mlakosti. Ne trudim se 
kvalitetnije (svježije, energičnije) sudjelovati s milošću. 

2. Koja je zadaća voditelja? Upućivati tako da se 
svatko osobno osjeti vođen, u razumijevanju i toplini 
ljubavi. Egzercitant se ne smije osjetiti osamljen, bez 
pomoći. Razmatranja valja predlagati sržno, jasno, 
zahtjevno, poticajno. Duhovne su vježbe kao katekizam 
u rukama katehete da ga dulje ili kraće tumači, uvijek 
sa žarom srca u osobnoj proživljenoj vjeri. Neka voditelj 
prikladno uvodi u iskustvo raznih načina molitve. Neka 
bodri na iskreno i kritično ispitivanje savjesti, na solidne 

i snažne odluke. 

3. Koja je moja zadaća kao egzercitanta? Da 
nastojim duhovno iznutra osjetiti i iskusiti istinu tako 
da duša bude njome prožeta. Pri tome žar ljubavi treba 
staviti iznad spoznaje, a ta treba daje osobna i praktična. 
Duhovne su vježbe “zgusnuto doba milosti”, zato ih 
treba vršiti vrlo odgovorno i samostalno, ne ometati se 
ničim i ni od koga, izabravši povučenost, šutnju, 
sabranost, kao nužne predpostavke dobrog razmatranja 
i molitve. Biti pred Bogom u stavu dubokog straho- 
poštovanja, ne u strahu nego udivljenju, iz čega izvire 
poniznost (Ignacije je više cijenio strahopoštovanje pred 
Bogom nego mističke darove). Strahopoštovanje ne 
umanjuje ljubav nego je uvećeva i raspaljuje: dakle, 
ljubav puna strahopoštovanja i klanjanja ili straho- 
poštovanje klanjanja puno ljubavi. Važno je, upozorava 
čak i Papini, aktualizirati Božju riječ sada, jer se misterij 
u Bogu događa sada, u kome nema kategorije vremena 
ni povijesne prolaznosti, zato biti osobno nazočan u 
misteriju. Molitva ne smije biti hladan čin razuma nego 
“uzđignuće srca Bogu” u toplini osjećaja i ljubavi. Kad 
razgovaraš s Bogom “kao prijatelj s prijateljem” ili “sin 
s Ocem”, pazi da ta intimnost ne prijeđe u nemar i 
bezobzirnost i tako se iskvari (banalizira) ispravan odnos 
strahopoštovanja pred Bogom (Kristom, Duhom 
Svetim, Bogorodicom). Nastojati u sebi doživljavati 
radost Duha Svetoga. 

4. Mora li egzercitant razmatrati sve što se predloži? 
Nipošto, izabirem samo ono i isključivo ono u čemu 
nalazim hrane, što me hvata i potiče, i ne idem dalje 
dok ne iscrpim tu hranu (od mnoštva /“šume”/ 
predloženih misli, moja će biti samo jedna ili druga koja 


Razmislit ću u molitvi 
na koji način kanim prijeći prag 
duhovnih vježbi. Na temelju iskustva 
svoga dosadašnjeg života , uočiti poticaje 
Duha Svetoga gdje moram najviše po- 
raditi oko obraćenja, čišćenja srca, 
nasljedovanja Krista i sjedinjenja 
s Njime u ljubavi. 


me zaista dira). To je kao birati ispravno oružje za borbu. 
Ne biram Saulov oklop i sulicu koji mi ne pristaju, ali 
ni ono koje neće biti dovoljno snažno u borbi protiv 
vrlo jakog neprijatelja. Treba moliti i za milost “suza” 
(danas možda neobično), preporučuje Ignacije. Ne 
preporučuje naravne suze ovisne o temperamentu, nego 
milosne da dublje, čitavim bićem sudjelujem u dotičnom 
misteriju, npr. suze kajanja za grijehe, žalosti zbog 
nezahvalnosti Bogu, suučešća u Kristovoj muci, radosti 
u Isusovoj proslavi. 

5. Ja egzercitant pitam: " Gospodine , što još mogu 
dati? "Ne pitam: “Gospodine, što još smijem zadržati?” 
O toj velikodušnosti ovisi plod duhovnih vježbi. U 
protivnom sve je stavljeno na kocku. Zato vrijedi 
meditirati Isusovu prispodobu o sijaču: Mt 1 3 , 1 -23 ; Mk 
4,1-20; Lk 8,4-15. Uopće u prispodobama Isus je vrlo 
jednostavan, konkretan, u kontaktu s prirodom, sa 
životom i radom Palestine svoga vremena, što ne znači 
da su našem suvremenom mentalitetu smjesta jasne. 
Redovito se odnose na temeljne istine vjere i morala, 
pa su vrlo radikalne. Sjetimo se onih o pticama u zraku, 
ljiljanima u polju, o vrapcima na krovu, o suncu i kiši, 
o oblacima, o zalasku sunca, o sijevanju munje, o 
plodnoj i neplodnoj smokvi, o sjemenu i stabljici, o 
drvu, o čokotu i lozi, o moljcu i rđi, o ribama, ovcama, 
vucima, o bijelom palestinskom škorpionu (Lk 11,11). 

* Često mi padnu na pamet riječi onog mladića: 
“Padre, što ću ja? Uvijek me teško pogađa prispodoba 
o sijaču. Sjeme Božje riječi padne u mene kao ‘pokraj 
puta 4 , ili ‘na kamen’, ili najviše ‘u trnje’: znači rado 
poslušam, volio bih donijeti bar neki plod, ali totalna 
izlivenost u ovaj svijet, ludosti moje mladosti u trajnim 
padovima i grijesima sve upropaste i dođe mi pitanje, 
koje me uvijek prestraši: ‘Hoću li se spasiti’? Jasno mi 
je da se ovakav ne mogu spasiti. Nakon takvog ‘stresa’, 
ja i opet sve sa sebe stresem i nastavim kao i uvijek.” 

6. Zato sv. Ignacije traži: 

1) plemenitost u velikodušnosti , ustvari poniznost 
koja oslobađa put za velika djela, pa pouzdanje i 
srčanost koje stvaraju velika djela; 

2) nesuzdržanu darežljivost prema Bogu, što 
slijedi iz velikodušnosti: hoću da budem jedna duša i 
jedno srce s Kristom Gospodinom, znači, pripravnost 
na posvemašnje predanje, svega se odreći radi Krista i 
duša, što bi Ivan Pavao II. izrazio svojom formulom 
“totus tuus”; 

3) neograničenu podložnost volji Božjoj , o čemu 
rekosmo malo prije. Godine prolaze, a duše (laičke, 
kleričke, redovničke) ne napreduju, jer nemaju 
velikodušnosti: hoće, a ipak neće: boje se žrtve. 

Povijest duhovnih vježbi 


Duhovne vježbe sv. Ignacija Lojolskog opisane su 
u njegovoj knjižici Duhovnih vježbi. Prvotno 
nadahnuće Duhovnih vježbi Sveto je pismo. Drugotni 
izvor Duhovnih vježbi su mistična iskustva sv.Ignacija 
za vrijeme njegovog boravka u Loyoli i osamljenog 
života u spilji Manreze. 

Knjiga Duhovnih vježbi nastala je u etapama. 
Pisanje je išlo usporedo s njegovim mističnim doživ- 
ljajima. Prva etapa tekla je za vrijeme njegovog 
boravka u Loyoli. Tamo su nastali prvi dijelovi 
Duhovnih vježbi: ispit savjesti, dinamika izbora, 
glavne tajne iz života Isusa Krista, Kristovo 
kraljevstvo, Dvije zastave. 

Manreza je druga etapa, najvažnija u nastanku 
same knjige. Dok je Ignacije doživljavao duboko 
iskustvo molitve, imao je uza se svoju bilježnicu u 
kojoj je postojano bilježio svoje doživljaje. Osim 
toga u to je vrijeme posebno čitao muku Isusovu. To 
je postalo vrelo njegove stalne refleksije. Zapravo je 
njegovo iskustvo diktiralo sastavljanje Duhovnih 
vježbi, što je posve originalno. Tako su u Manrezi 
nastali glavni dijelovi samog djela: njezina struktura 
i dinamična podjela, meditacije prvog tjedna, pravila 
za ras-poznavanje duhova, pravila za izbor, skica 
Načela i Temelja, produbljenje kontemplacije o Kristu 
Kralju i meditacije o Dvjema zastavama. 

Treća je etapa u genezi Duhovnih vježbi bila u 
vrijeme Ignacijeva studija između godine 1528. i 
1534. U to je vrijeme nastalo ovo: osobne bilješke 


preuređene su u knjigu za upotrebu drugih, napisane 
su bilješke i upute za one koji daju i obavljaju duhovne 
vježbe, usavršena su pojedina razmatranja, razrađeno 
je Načelo i Temelj, dodana su razmatranja o tri vrste 
ljudi, o tri stupnja poniznosti i kontemplacija o ljubavi. 

Četvrta je etapa u nastanku Duhovnih vježbi bila 
Rim od 1537., kada je Ignacije došao u Rim, do 1548., 
kad ih je papa potvrdio. U tom je razdoblju tekst 
jezično usavršen, mnogi su detalji poboljšani, dodana 
su i neka pravila. U to je vrijeme tekst Duhovnih vježbi 
preveden na latinski. Latinski je prijevod nazvan 
Versio prima i ima mnogo ispravaka i dodataka 
Ignacijevih. A zatim je latinski prijevod jezično 
usavršen i izdan godine 1548. Taj je tekst nazvan 
Versio vulgata. Konačno su oba latinska prijevoda 
Versio prima i Versio vulgata, predani Svetoj Stolici 
na odobrenje. Papa Pavao III. breveom Pastoralis 
officii od 31. srpnja 1548. potvrdio je oba prijevoda 
Duhovnih vježbi. No, Versio vulgata smatrala se 
službenim tekstom. 

Papa Pio XI. gaje 1922. godine proglasio zašti- 
tnikom duhovnih vježbi a svim članovima klera po 
Crkvenom zakonu je naređeno da ih obave barem 
svake treće godine u najmanjem trajanju od tri dana 
u nekom od “domova duhovnih vježbi”. 

Duhovne vježbe su od odobrenja do danas ostale 
nepromijenjene. Obnavljala se samo njihova primjena 
i praksa. Originalne su i danas su vrlo djelotvorno 
sredstvo apostolata. 


Završna molitva 

= Razmislit ću u molitvi na koji način kanim prijeći 
prag duhovnih vježbi. Na temelju iskustva svoga 
dosadašnjeg života, uočiti poticaje Duha Svetoga gdje 
moram najviše poraditi oko obraćenja , čišćenja srca , 
nasljedovanja Krista i sjedinjenja s Njime u ljubavi. Je 
li meni osobno predložena građa ovog prvog razma- 
tranja išta govori? Što mi kaže? Gdje se moram 
zaustaviti i oko čega najviše moliti? Kako želim obaviti 
duhovne vježbe? Važno je da svako razmatranje uzmem 
kao da je jedino i posljednje kao da više ništa ne slijedi, 
onda ću se truditi da ga zaista iskoristim. 

= Donijeti konkretan plan o načinu na koji ću osobno 
obavljati duhovne vježbe: kako držati sabranost, šutnju, 
obavljati molitvu, što čitati iz Biblije, iz duhovne 
literature, što bilježiti, koje pohode Presvetome ostvariti, 
kako se povezati s Gospom, s kojim posebnim svecem- 
zagovomikom...? Staviti se u blizu prisutnost Krista koji 
za me na Križu umire (jer se misterij događa u vječnome 


sada), pa na koljenima pod Križem u kapeli ili na 
drugom samotnom i prikladnom mjestu i s Ignacijem 
molim: 

Dušo Kristova, posveti me. 

Tijelo Kristovo, spasi me. 

Krvi Kristova, napoji me. 

Vodo iz prsiju Kristovih, operi me. 

Muko Kristova, okrijepi me. 

0 dobri Isuse, usliši me. 

U svoje rane sakrij me. 

Ne dopusti da se odijelim od Tebe. 

Od neprijatelja zlobnoga brani me. 

Na času smrti moje zovni me. 

1 daj da dođem k Tebi. 

Da Te sa svetima tvojim hvalim 
U vijeke vjekova. Amen. 

= za poticaj i primjenu ^ 

* za prispodobu i primjer 

Duhovna obnova 
u hrvatskom narodu 

Svatko treba poći najprije od sebe 

Kako ispravno shvatiti stoje to duhovna obnova društva i pojedinca o kojoj se 
u posljednje vrijeme kod nas tako mnogo govorilo? Svatko od nas pozvan je riječju i primjerom 
dati svoj doprinos u širenju Kristove poruke. O lijepim ali zahtjevnim vidicima duhovne obnove u 
našem narodu uz pomoć misli iz revije Osoba i duh donosi nam MARIJA GAŠPAR. 


M nogi žive tako kao da Boga nema. Ta lako uočljiva 
činjenica govori nam jasno o duhovnoj krizi te 
stoga i o potrebi duhovne obnove. Kao kršćanima ne 
može nam biti svejedno. Ne možemo mirno promatrati 
da toliki olako pristaju na zlo i grijeh te su tako iz dana 
u dan sve bliže svome dnu. Zanimanja mnogih ne sežu 
se daleko od ovozemne stvarnosti. Nije teško uočiti 
kako, primjerice, većinu mladih Bog ne zanima više 
nego li i horoskop, a ni kod starijih zanimanje nije puno 
veće dok se ne nađu pritisnuti bolešću ili nekom drugom 
nevoljom. Kad se onima koji otvoreno priznaju da ih 
Bog ne zanima pridodaju oni koji kažu da vjeruju a u 
biti ne vjeruju, dobije se veliki broj onih koji žive kao 
da Boga nema. Ispred Boga i duhovnih vrednota 
stavljaju se “vrijednosti” kao što su bogatstvo, čast, moć, 
tjelesni užici i si. 

Duhovna kriza očito postoji, a gdje postoji duhovna 
kriza potrebna je i duhovna obnova. Valjda nanije do 
toga stalo. Isusova je želja da onaj tko ga upozna kao 
Svjetlo svijeta i sam bude svjetlo te drugima osvjetljava 
put... Njegova je želja da nosimo svjetlo i do na kraj 
svijeta. No ne treba ići daleko. Naš narod, koji se naziva 
kršćanskim, katoličkim narodom, velikim dijelom živi 
u tami, daleko od Boga, daleko od Svjetla. Isus je poslao 
apostole da svojim životom budu svjetlo drugima. I šalje 
ih kroz sva vremena. 

Svaki kršćanin je apostol 

Poslan je nositi drugima Isusovu djelotvornu, 
požrtvovnu, svetu ljubav. Može li nešto više učiniti za 
čovjeka? Svaka osoba, prožeta kršćanskim uvjerenjem, 
trebala bi osjećati odgovornost za ljude s kojima se 
susreće, a osobito za one s kojima živi. Svaki kršćanin 
trebao bi biti apostol, bio on svećenik ili trgovac, bilo 
daje riječ o redovnici ili majci, kleriku ili laiku. 


Svatko od nas može dati svoj doprinos duhovnoj 
obnovi naroda, doprinos u širenju Isusova svjetla 
svijetom. Pritom ne smijemo promatrati narod kao 
bezličnu masu, već kao društvo sastavljeno od 
pojedinaca među kojima je svaki (baš svaki!) Bogu 
važan, jer Bog ne želi da itko bude izgubljen za vječnost. 
Duhovna obnova događa se preko kršćana koji u svojem 
životu nastoje ostvariti Isusovu želju. Takvi odabiru Put 
koji je bolji, a ne lakši odabiru Istinu, a ne laž i zavođenje 
odabiru Život, a ne prolaznost. Isus je njihov najbolji 
prijatelj. Njihova najveća želja je raj, a najvažniji 
zadatak je djelotvorna ljubav prema bližnjemu. To su 
današnji apostoli. 

Danas se sve više govori o većem zalaganju laika u 
Crkvi i društvu ali to je kod nas tek na početku. Razlog 


Kad se 

onima koji otvoreno 
priznaju da ih Bog ne zanima 
pridodaju oni koji kažu da vjeruju 
a u biti ne vjeruju, dobije se veliki 
broj onih koji žive kao da 
Boga nema. 

nedovoljne zauzetosti sigurno nije taj što bi svijest 
laičkog poslanja i odgovornosti bilo pitanje novijeg 
vremena jer je činjenica daje već u prošlom vremenu 
bilo zauzetih laika i laičkih udruženja. 

Malo se zna o apostolskom radu naših katoličkih 
intelektualaca. Oni su mnogo djelovali u ne tako davnoj 
povijesti (a posebno u onoj nakon Drugoga svjetskog 
rata). Riječ je o hrvatskim emigrantima koje je rat silom 
odvojio od domovine, ali čiji je duh ostao duboko vezan 
uz hrvatsko tlo i hrvatski narod. Bili su svjesni da će 
narodu u poslijeratnom vremenu biti neophodna ne 
samo materijalna nego i duhovna obnova. Iz duboke 
želje za duhovnom obnovom hrvatskog naroda nastala 
je revija Osoba i duh. U to vrijeme je ona bila jedino 
laičko glasilo duhovnog usmjerenja u domovini i u 
inozemstvu. Revija Osoba i duh stoga predstavlja 
jedinstveno svjedočanstvo onog vremena, a otkriva nam 
kako su om shvaćali duhovnu obnovu naroda. Cilj im 
je bio velik. Kako ga ostvariti? Čime započeti? 
Apostolatom mladih, katehezom odraslih, pomaganjem 
potrebitima, izdavanjem katoličkog tiska, emisijom na 
radiju ili TV-u? Sve je to neophodno, ali oni nisu mislili 
da bi takva ili slična akcija trebala biti početak. Početak 
je u osobnoj duhovnoj izgradnji. Svatko treba poći 
najprije od sebe\ 

Neka nam misli iz revije Osoba i duh pomognu i 
danas da u ovom vremenu prepoznamo što nam je činiti 
u cilju stvaranja boljeg, kršćanskim duhom prožetog 
hrvatskog naroda. 

Ništa nije tako važno, u cilju našeg osobnog spasenja 


Duhovna obnova 
događa se preko kršćana 
koji u svojem životu nastoje ostvariti 
Isusovu želju. Takvi odabiru Put koji je 
bolji, a ne lakši odabiru Istinu, a 
ne laž i zavođenje odabiru Život, 
a ne prolaznost. 



kao i u cilju privođenja drugih Bogu, kao osobna 
duhovna izgradnja. 

Duhovna izgradnja 

Gdje je nastalo razaranje, potrebna je i izgradnja. 
Naša duša, razarana grijesima, uvijek iznova traži 
izgradnju. Navodim citat iz revije Osoba i duh koji nam 
pokazuje sličnost ondašnjeg stanja sa sadašnjim. 

“Prošli rat je razorio sela i gradove i donio veliku 
bijedu milijunima ljudi. Teško se svijet oporavlja od 
tih katastrofa, a nova nesreća čovječanstva, odnosno 
novo ratno pustošenje može svakoga časa postati 
stvarnošću. Posljednji rat nije donio samo materijalna 
razaranja, nego je nagrizao i pokolebao čovjekov duh. 
Dužnost ljudi je da prije svega počnu izgrađivati svoj 
vlastiti duh, kao što je i duh prije materije. Tijekom 
izgradnje putova, mostova i zgrada mogu se unajmiti 
inženjeri i graditelji, u izgradnji čovječjeg duha u prvom 
redu svaki pojedinac mora pokušati postati svoj inženjer 
i graditelj. Smalaksalost, pomanjkanje duhovnih snaga 
i vjere neprijatelji su našeg vlastitog izgrađivanja i vjere. 

Ideal religioznog 
čovjeka postiže se svjesnim 
i stalnim pokoravanjem Božjoj volji. 
To se u najvećoj mjeri postiže uz cijenu 
neprestanog samo odricanja. Pritom 
se osobne žrtve ne mogu 
nadomjestiti nizom 
vanjskih čina. 


Iz naše nutrine moramo odstraniti sve ono što koči naše 
duhovno izgrađivanje, a to nam neće biti teško ako 
budemo prožeti duhom Kristovim.” (Usp. Preporodimo 
se duhovim Kristovim , Osoba i duh, 2 (1949), str. 20) 

U ovo naše poslijeratno vrijeme pri spomenu riječi 
"obnova” ili “izgradnja” mnogi bi vjerojatno najprije 
pomislili na obnovu ratom razrušenih kuća. Koliko god 
to bilo važno, ima nešto važnije, a to je čovjek i njegova 
duša. Često susrećemo razorene duše koje vape za 
obnovom. Neke zahtijevaju manje popravke, dok druge 
treba graditi iz temelja. 

Za duhovnu izgradnju važno je imati: 

a) Evanđeoski ideal 

Što je nama ideal? Nešto prolazno ili vječno? 
Čovječji duh koji je po naravi usmjeren na vječno i 
neizmjerno ne može počivati na vremenitim ciljevima, 
koji se u praksi često poistovjećuju s probicima u 
društvu, a to s pravim vrijednostima nema nikakve veze. 
Trebalo bi težiti za idealom koji pronalazimo u 
evanđelju. Evanđeoski ideal ne svodi osobe pod isti 
nazivnik. Nismo svi isti. Uvažava posebnost svake 
osobe, njenu narav, odlike i nedostatke. Postoji 
zajednički okvir unutar kojeg svaka osoba razvija osobni 
duhovni život, a misleći pod tim na poklad vjerskih 
istina, dogmi, moralnih i crkvenih zakona. 

Upozoravamo da se religioznost ne smije poi- 
stovjetiti s tek nekom izvanjskom pobožnošću. 
"Pobožnjaković” je karikatura ideala vjerskog čovjeka. 
To nije ideal. Ako produbljivanje vlastitog vjerskog 


života shvaćamo kao sredstvo buduće obnove našega 
naroda tome sigurno neće pridonijeti “pobožnjakovići”. 
Ideal religioznog čovjeka postiže se svjesnim i stalnim 
pokoravanjem Božjoj volji. To se u najvećoj mjeri 
postiže uz cijenu neprestanog samoodricanja. Pritom 
se osobne žrtve ne mogu nadomjestiti nizom vanjskih 
čina. 

b) Sklad vjere i života 

Vjera nije samo skup istina i nazora, nego i životna 
snaga koja preobražava pojedinačni i javni ljudski život. 
Taj ideal nije lako postići pa je to naša zadaća tijekom 
čitavog života. To je zadaća koja nosi žrtvu i odricanje 
ali i zadovoljstvo i sreću te uzdizanje k vrhuncima prave 
čovjekove veličine. Vježbom i uz pomoć Božju ideal 
se pretvara u stvarnost koji se većim posjedovanjem 
više poštuje i voli. Težnja za takvim idealom uključuje 
odvažnost i dosljednost. 

ODVAŽNOST je značajka čovjeka koji živi u skladu 
s vjerom. Uza sve zanosne govore o vjeri mnogi u životu 
zakažu jer je najteže sebi zapovijedati i sebe svladati. 
U duhovnoj izgradnji nema zastoja. Ako se srcem i 
dušom pripremamo za susret s velikim Bogom, onda 
ćemo priznati da nikad ne možemo biti zadovoljni sa 
sobom, makar drugi o nama najbolje mislili. Daleko 
smo od toga da bismo bili dobri pred Bogom i pred 
savješću koja nas uvijek upozorava i kori. Bila bi to 
pogreška. Tko želi vjeru zaživjeti treba samo htjeti to 
hrabro i odvažno. Dokle god je dobre volje sve oko 
njega i u njemu će ga sve više voditi k Bogu. Na tom 
putu kao brana mogu biti obziri, bojažljivost, tjeskobna 
briga za život, dvojbe. Važno je tada ostati pri svom 
htijenju, barem nastojati reći: “Gospodine, hoću 
vjerovati u Tebe” - i već ćemo biti na pola puta. 


Nije dovoljno 

samo krstiti se i biti odgojen 
u katoličkoj vjeri. Vjera zahtijeva 
savjesno obavljanje dužnosti, 
vjera se najbolje razvija 
i uči u praksi. 

DOSLJEDNOST na području vjere podrazumijeva 
njeno razvijanje i njegovanje. Jednom kad se odvažno 
kroči u svijet vjere, počinje naša dužnost da je 
razvijamo. Nije dovoljno samo krstiti se i biti odgojen 
u katoličkoj vjeri. Vjera zahtijeva savjesno obavljanje 
dužnosti, vjera se najbolje razvija i uči u praksi. Vjera 
je mrtva bez djela. (sv. Jakov). Navesti ćemo neke 
načine odnosno vježbe kojima se najbolje produbljuje 
odnos s Bogom: jutarnja i večernja molitva, sv. misa, 
sv. pričest, ispovijed, post... Tko ovo olako mimoilazi, 
može imati neku vjeru, ali bez čvrstoće i reda. 

c) Produktivno stvaranje kao odraz kontemplacije 

Vjera nije dostatna, neophodno je i djelovati. Da bi 
djelovanje bilo produktivno, nužna je i kontemplacija. 
Djelovanje biva osnaženo jer ono iz kontemplacije crpi 
snagu. Mnogi smatraju kontemplaciju tek odmorom 
dinamičkog duha ili pasivnim promatranjem. Dijelom 
je to zato jer živimo u doba akcije bez kontemplacije, u 
doba kada se ljudi oduševljavaju za tehnička i druga 
dostignuća (usmjerena vremenitim ciljevima), a gube 
osjećaj za duhovne vrednote. Produktivno stvaranje je 
nemoguće bez kontemplativnog života. Aktivističko 
oduševljenje mora biti odraz kontemplativnog života u 
kojem čovjek iz dana u dan živi u pasivnosti duha. Pravi 
aktivizam je djelovanje duha, što podrazumijeva da 
čovjek uvijek ima jasan cilj od kojega nikad ne odstupa. 

d) Život u milosti Božjoj 

Takav čovjek izbjegavat će grijeh kao najveće 
osobno zlo, a ujedno i kao društveni poremećaj. Pomoć 
tome, osim slijeđenja Božjih zapovijedi, bit će 
odlikovanje katoličkom literaturom, jačanje volje 
odricanjem, ispitivanje savjesti, duhovno štivo, dnevna 


Svatko od nas 
izravno utječe na tijek 
povijesti u dobrom ili zlom smislu, 
ovisno o tome nalazi li se naša 
duša u stanju milosti 
ili grijeha. 


razmatranja, često pristupanje sakramentima, molitva, 
dobra djela, žrtve... 

O pitanju živimo li u milosti Božjoj ne ovisi samo 
naš život nego i životi drugih. Svatko od nas izravno 
utječe na tijek povijesti u dobrom ili zlom smislu, ovisno 
o tome nalazi li se naša duša u stanju milosti ili grijeha. 
Milost umanjena u jednom dijelu umanjuje se i u 
mnogim dijelovima koji su vezani uz nju. Od kolike je 
važnosti kršćansko djelovanje svih, pa i onih koji se 
smatraju nedovoljno odraslima, te koliko štete može 
nanijeti neodgovoran način života pokazuju i sljedeće 
riječi (Francois Mauriac, u govoru francuskoj mladeži): 

Koliko god vi bili maleni, 
ako ste prijatelji Kristovi, 
mnoge se duše griju na tom ognju, 
sudjeluju na toj svjetlosti. 

Tame grijeha u vama 
zamaglile bi one duše 
koje vi sada rasvjetljujete. 

Onoga dana kad ne budete gorjeli ljubavlju 
mnogi će umrijeti od studeni. 

Etičko promišljanje tehnologije 


Svijet u kojem živimo fasciniran je znanstvenim dostignućima i često se čini 
da umjesto da služe čovjeku, naprotiv podvrgavaju ga i drže u svojoj vlasti. Neke svoje 
prosudbe u tekstu pod gornjim naslovom donosi nam JOHN HAAS. 


U posljednje vrijeme često se čuje ovakvo raz- 
mišljanje, koje se praktično uzima kao istina: naš 
moralni napredak ne prati razvoj tehnoloških i 
medicinskih dostignuća stavljajući nas, na osobnoj i 
društvenoj razini, pred mnoštvo opasnosti. 

Je li to uistinu tako? Ilije moguće da postoji istinit, 
i stoga prilično uporabljiv, moralni nauk koji je naše 
zakonito naslijeđe, ali koji je možda bespovratno 
izgubljen? Moralni nauk koji se može primijeniti i na 
postmoderni, tehnološki svijet kao što se primjenjivao 
u povijesnom grčkom, rimskom ili kršćanskom društvu. 

Alisdair Maclntyre, na početku svoje knjige After 
Virtue (U potrazi za vrlinom) pokazuje gubljenje jednog 
takvog nauka. Uspoređuje sadašnje stanje morala s 
hipotetskom katastrofom u prirodnim znanostima u 
kojoj današnji vandali uništavaju sva otkrića, pro- 
nalaske, laboratorije i uređaje. Poslije te katastrofe, kada 
sljedeće generacije pokušavaju razumjeti ovo naslijeđe, 
sve što im ostaje su nepovezani dijelovi proučavanja, 
znanstveni pojmovi oslobođeni njihova duhovnog 
konteksta, nepovezane teorije. Maclntyre navodi: 
“Hipoteza koju želim iznijeti jest ta daje u stvarnom 
svijetu koji nastanjujemo, jezik morala u stanju teške 
nepovezanosti kao i jezik prirodnih znanosti u opisanom 
hipotetskom svijetu. Ono što posjedujemo dijelovi su 
misaonog sustava, dijelovi kojima sada nedostaje 
kontekst iz kojega proizlazi njihova važnost. Mi zaista 
posjedujemo nekakvu sliku pravog morala, nastavljamo 
koristiti njegove ključne izraze. Ali smo... izgubili i 
teoretsko i praktično razumijevanje morala.” 

Kao profesionalac u području morala koji je stalno 
uključen u današnje rasprave o moralnim pitanjima koja 
idu od pitanja tajnosti u računalnim mrežama do pitanja 
prestanka davanja hrane bolesnicima u komi, sve sam 
uvjereniji daje MacIntyreovo zapažanje ispravno. 


John Haas je profesor moralne teologije na 
Bogoslovnom fakultetu sv. Karla Boromejskog 
u Philadelphiji, SAD. Prije nego što se obratio 
na katolicizam bio je član Episkopalne crkve. U 
SAD-u je poznat po svojim pojavljivanjima u 
emisijama EWTN-a (Etcrnal World Television 
Network). Oženjen je i otac je devetoro djece. 


Riječi morala se u današnjim raspravama koriste u 
značenju koje vrlo malo ili nikako ne odgovara 
njihovom pravom značenju. Primjerice, član sam odbora 
Philadelphijske javne škole, zaduženog za pitanja 
adolescentske seksualnosti, spolno prenosivih bolesti i 
kopnice (AIDS-a). Odbor broji oko trideset aktivnih 
članova koji govore iz dubokih moralnih uvjerenja kad 
oblikuju školsku politiku za djecu koja pohađaju našu 
školu. Predstavnik Američke federalne udruge učitelja 
i grupacije homoseksualaca upotrebljava velike etičke 
riječi kada predlaže politiku odnosa prema homo- 
seksualnoj mladeži. Predstavnik udruge za prevenciju 
kopnice govori o opravdanosti dijeljenja kondoma 
mladeži i osuđuje, koristeći pri tom opsceni i moralni 
rječnik, svakoga tko se protivi bilo kakvom programu 
njegove udruge. Povjerenica lokalne školske uprave za 
zdravstvo mišljenja je da postoje samo dvije vrste 
pristupa seksualnom obrazovanju: moralni, religiozni, 
staromodni pristup i empirijski, znanstven odnosno 
sekularni pristup. Ali, potom, ona nedvojbeno tvrdi da 
je jedini “moralni” pristup ovaj drugi. To je pristup koji 
ne sudi niti osuđuje tako da je oslobođen bilo kakvih 
mjerila i vrijednosti. 

Odgovornost, dužnost, poštovanje, ljudsko dosto- 

U posljednje vrijeme 
često se čuje ovakvo razmišljanje, 
koje se praktično uzima kao istina: naš 
moralni napredak ne prati razvoj tehno- 
loških i medicinskih dostignuća sta- 
vljajući nas, na osobnoj i društvenoj 
razini, pred mnoštvo opasnosti. 


janstvo, vrijednosti, tolerancija, prihvaćanje, ljubav, 
ljudska prava — sve su to riječi koje se koriste u 
oblikovanju školske politike koja ne samo da ne osuđuje 
nego čak potiče pojave kao što su promiskuitet, 
bludništvo, sodomiju i pornografiju, pojave koje imaju 
očigledna pogubna djelovanja na društveni poredak. U 
ovim slučajevima, jezik etike ostaje isti, ali je njegovo 
značenje, dakako, ovisno o onome tko ga upotrebljava. 

Ono što je zanimljivo u cijeloj toj zbrci jest to da se 
sva ta kršenja moralnih načela pozivaju na sam moral! 
Ljudi ustraju čineći ono što misle daje dobro — čak i 
kad krše ustanovljene moralne norme. Želja da učinimo 
pravu stvar je jedna od značajki koja nas čini ljudima. 
Svi ćemo se rado složiti s Aristotelovom postavkom u 
Nikomahovoj etici : “Mi ne provodimo ovo istraživanje 
da bismo znali što je vrlina, nego da postanemo dobri”. 

Prirodna upućenost svake osobe da čini dobro i 
izbjegava zlo nije jamstvo da će to pojedinac i činiti. 
Svatko mora u sebi odstraniti sve prepreke koje ga koče, 
pravilnim shvaćanjem onoga što je dobro i slijeđenjem 
istoga, jer kao što Platon ističe u Protagori: “Željeti 
zlo naprama dobru nije u ljudskoj prirodi.” Pojedinac 
mora svladati neznanje znajući što čini i mora učiniti 
sve kako bi osigurao potpunu slobodu djelovanja. 
Sposobnost spoznavanja istine, koja je sposobnost 
ljudskog uma, i sposobnost tu istinu ljubiti, što je 
sposobnost volje, preduvjeti su svakog istinskog 
moralnog čina. 

Novo “pravovjerje” 

U svojoj težnji za dobrim ljudi čine radikalno 
drugačije izbore. Čak i kad čine istu stvar, čine to često 
iz vrlo različitih razloga. Svatko koristi određenu 
metodu kako bi napravio moralni izbor, a ta metoda je 


rijetko stvar ravnodušja. Moralne metode koje postoje 
u današnjem svijetu više-manje mogu se svesti na neke 
vrste utilitarističkih ili deontoloških etika. 

Nažalost, ovo jednostrano gledište toliko je ukori- 
jenjeno da mu se uopće ne smijemo suprotstaviti. 
Budući da je ovo “pravovjerje” tako neupitno, kao 
društvo nemamo primjerenog načina da se supro- 
tstavimo izazovima koje nam nameću novi napretci u 
medicini, biologiji i tehnologiji. Moralna metoda koja 
je praktično nestala, a koja je bila najutjecajnija u 
stvaranju institucija, običaja i vjerovanja koja su nam 
koristila stoljećima kako bismo zaštitili nepovredivost 
i jedinstvenu vrijednost svake osobe unutar društva, 
metoda je naravnog zakona. Danas se takvo moralno 
naslijeđe sasvim odbacuje pa čak i ismijava. 

Američka kultura, koja ubrzano postaje i svjetska 
kultura, izgubila je dodir sa svojim najdubljim 
korijenima. Na nju su nadmoćno utjecale moderna 
britanska i njemačka moralna filozofija: britanska 
utilitarizmom, a njemačka svojim moralom utemeljenim 
na zakonu odnosno dužnosti — deontologijom. 

Utilitarizam: “Ono što je korisno” 

Utilitarizam je bio, i još uvijek jest, filozofija srodna 
engleskom temperamentu. Pojavio se u 19. stoljeću kao 
filozofija koja prevladava među klasom koja je 
predvodila industrijsku revoluciju. Apstraktna pitanja 
kao što su priroda čovjeka, metafizička refleksija o 
prirodi dobra, ocijenjena su kao nevažna. Glavno pitanje 
na koje je trebalo odgovoriti jest: što je to što je korisno 
nama? Glavni društveni moralni princip bio je da je 
moralno ono, što za sobom donosi najveće dobro 
najvećem broju ljudi. Taj princip je kasnije preuređen 
prema potpuno hedonističkim mjerilima. Pod dobrim 
se razumijevalo sve ono što je potiče ugodu, a smanjuje 
bol. Moral je tako postao mjerljiv i izračunljiv. 

William James je prepravio utilitarizam u pra- 


Riječi morala 

se u današnjim raspravama 
koriste u značenju koje vrlo malo 
ili nikako ne odgovara njihovom 
pravom značenju. 

gmatizam kako bi bolje pristajao temperamentu jednog 
drugog visoko industrijaliziranog društva, Sjedinjenih 
Američkih Država. Zastupnici ovog mišljenja — kao 
što i jest za mnoge Amerikance — sve što je korisno 
istinito je i dobro. Koje bi drugo mjerilo razumna osoba 
mogla naći? Neupitno je da takav stav prevladava u 
moralnoj refleksiji prosječnog Amerikanca! Takav stav 
možemo čuti u srditim primjedbama onih koji pitaju 
što bi uopće moglo biti loše u tome da se koristi mo- 
ždano tkivo pobačenih fetusa u liječenju Alzheimerove 
ili Parkinsonove bolesti (ili barem olakšavanju njihovih 
simptoma). U stvari, utilitaristički princip se nekad tako 
dosljedno primjenjuje da se moždano tkivo ponekad 
vadi iz lubanje živog djeteta u majčinoj utrobi, u cilju 
dobivanja zdravog i živog tkiva za transplantaciju! 

Utilitaristički pristup možemo čuti u nestrpljivim 
glasovima onih koji zastupaju stav o prestanku davanja 
hrane onima koji su u trajnom vegetativnom stanju. 
Moralna računica je tu neumoljiva. Ovi pacijenti ne 
mogu osjećati ugodu, ne doprinose društvu, a 
zahtijevaju značajne količine novca i vremena za 
izdržavanje. Zaključak koji donosi takvo razmišljanje 
je nemilosrdan: treba ih se riješiti. 

Utilitaristički pristup možemo uočiti kod doktora 


Johna Kevorkiana koji razvija djelotvoran stroj za 
samoubojstvo svih onih kojima više nije stalo do života. 
Takvi utilitaristički zahtjevi obavljaju velik pritisak na 
sva nastojanja oko održavanja civiliziranog reda koji 
je izgrađivan stoljećima velikim naporom, reda koji 
visoko cijeni svaki pojedini život — ne zbog toga što 
taj pojedinac može ili posjeduje nego jednostavno zbog 
toga što taj pojedinac jest: ljudsko biće, stvorenje 
stvoreno na sliku i priliku Boga Samog, i stoga, sveta 
stvarnost koja se ne smije povrijediti. 

Deontologija: Dužnost kao idol 

Druga moralna metoda koja se danas prihvaća kao 
jedina primjerena alternativa utilitarizmu jest deonto- 
logija. Njezino ime izvedeno je od grčke riječi deon, 
što znači obveza, dužnost. Čak se, više puta, termin 
“deontologija” upotrebljava kao istoznačnica terminu 
“etika”, pri čemu se pod etikom podrazumijeva znanost 
o moralnoj dužnosti. Deontološka metoda je uvelike 
slična metodi naravnog zakona. Obje, primjerice, drže 
da postoje nepromjenjive moralne norme. Dok 
utilitaristi nastoje zanijekati bilo kakve nepromjenjive 
norme, koristeći se takvom moralnom računicom 
pokušavaju opravdati takve stvari kao što su preljub ili 
izravno ubojstvo nevinog ljudskog bića, sljedbenici 

Američka kultura, 
koja ubrzano postaje i 
svjetska kultura, izgubila je dodir 
sa svojim najdubljim korijenima. Na nju 
su nadmoćno utjecale moderna britanska 
i njemačka moralna filozofija: britanska 
utilitarizmom, a njemačka svojim 
moralom utemeljenim na 
zakonu odnosno dužnosti — 
deontologijom. 


naravnog zakona ili deontoloških pogleda na moral 
inzistiraju da se neke stvari ni u kojem slučaju ne smiju 
činiti. 

Uz to, ništa nije manje važan način na koji dconto- 
loška i metoda naravnog zakona dolaze do svojih 
stajališta. Daje i Platon bio svjestan na koji način ra- 
zličite metode mogu voditi istim moralnim zaključcima 
vidimo u njegovom Eutifronu : “Je li dobro dobro zbog 
toga što bogovi tako kažu ili oni tako govore zbog toga 
što je dobro dobro (kao takvo)?” Isto pitanje može se 
oblikovati na ovaj način: “Je li neki čin pogrešan zbog 
toga što je zabranjen ili je zabranjen zbog toga što je 
pogrešan?” Deontolozi se priklanjaju prvoj propoziciji, 
zagovornici naravnog zakona drugoj. 

Immanuel Kant izgradio je svoj moralni sustav na 
urođenoj ljudskoj svijesti o neophodnosti obavljanja 
svojih dužnosti. Prema Kantu, pojedinac ne djeluje 
moralno kada djeluje prema svojim sklonostima ili želji 
za srećom, nego kad djeluje iz osjećaja dužnosti. 
Moralnost pojedinca koji djeluje iz želje za srećom 
postaje upitna, jer nije moguće znati djeluje li on iz 
vlastitih interesa koji ga onda čine robom vlastitih 
sklonosti ili djeluje potpuno slobodno. Moralni 
individuum mora biti potpuno autonoman, a ta 
autonomnost ostvaruje se samo kada je vođena 
“kategoričkim imperativima” koji se oblikuju kad taj 
moralni individuum pokušava uopćiti svoju maksimu. 
Ako se moguće djelovanje može uopćiti postajući 
sveopćim i svevažećim zakonom, za takvo djelovanje 


može se kazati da je obvezujuće i nepromjenjivo za 
dane okolnosti ne dopuštajući pritom iznimke. Ako se 
takvo djelovanje ne može uopćiti, ne bi ga se smjelo 
ostvariti. Uzmimo primjerice laganje, koje prema Kantu 
nije dopušteno stoga, što bi takva maksima postavljena 
kao opći zakon poremetila red i rastrojila ljudsko 
društvo. Iako je i sam Kant priznao da “svaka neistina 
nije laž”, nije se mogao suzdržati a da svakoga tko 
svojevoljno izgovori laž ne nazove “lašcem”. 

Deontološki pristup nosi u sebi opasnost pozi- 
tivističkog pristupa moralu, opasnost prihvaćanja ideja 
daje nešto pogrešno zato što je zabranjeno. Ako je nečiji 
moralni život određen više osjećajem dužnosti, nego 
sklonošću gdje i kako on prepoznaje tu dužnost? Za 
Kanta, odgovor leži u pojedinčevu autonomnom razumu 
i “svetoj volji”. 

Hegel je isto prihvatio osjećaj dužnosti kao temeljnu 
odrednicu moralnog života. Hegel piše: “U dužnosti 
pojedinac nalazi oslobođenje; oslobođenje od ovisnosti 
čistim prirodnim porivima.” Ali nakon što je upitan 
odakle dolazi taj osjećaj dužnosti, Hegel je odgovorio 
daje on utjelovljen u državi, koja subordinacijom sebe 
“oslobađa” pojedinca od njegove prirodne ego- 
centričnosti. Opasnost da država postane jedina instanca 
koja upravlja ljudskim djelovanjem je očigledna. 

Njemački filozof Josef Pieper je prije drugog svjet- 


. . . utilitaristički zahtjevi 
vrše velik pritisak na sva 
nastojanja oko održavanja civili- 
ziranog reda koji je izgrađivan sto- 
ljećima velikim naporom, reda koji visoko 
cijeni svaki pojedini život — ne zbog toga 
što taj pojedinac može ili posjeduje nego 
jednostavno zbog toga što taj poje- 
dinac jest: ljudsko biće, stvore- 
nje stvoreno na sliku i priliku 
Boga Samog, i stoga, sveta 
stvarnost koja se ne 
smije povrijediti. 

Unatoč tomu , 
što je napuštena , metoda 
naravnog zakona je i dalje jedna od 
najkorisnijih metoda u tehnološkom i 
pluralističkom društvu zbog toga što u 
oblikovanju moralnih sudova promatra 
narav ljudske osobe i što je potpuno 
otvorena svakom razvoju i otkriću 
unutar prirodnih znanosti. 


skog rata studirao kod profesora prava koji je bio uvje- 
reni pozitivist. Taj profesor je naučavao “Verbrechen 
lst, was verboten ist”: zločin je sve stoje zabranjeno. 
Na nesreću, profesor je bio Židov, tako daje zbog svog 
“zločina” tragično završio nakon što su nacional- 
socijalisti došli na vlast i “zakonski” odstranili Židove. 
Tako je on na ironičan način umro u skladu sa svojim 
pozitivističkim shvaćanjima. U takvim sustavima, 
nažalost, zakon postaje odvojen od morala ili ga u 
ekstremnim slučajevima nadomješta. Takav stav nije 
nepoznat ni nama Amerikancima, što možemo vidjeti 
u spisima Olivera Wendella Holmsa koji nalaže da se 
“svaka riječ koja ima moralni prizvuk mora posve 
izbaciti iz zakona”. 

Često se današnjim raspravama, o moralnim 
pitanjima, pokušava zaobići njihova moralna ute- 
meljenost! Dijeljenje kondoma školskoj djeci, 
primjerice, neki smatraju medicinskim, a ne moralnim 
pitanjem. Prema nekima, privatna i javna moralna 
pitanja uopće ne bi trebala ulaziti u raspravu o pobačaju. 
Prema mišljenju značajnog dijela naše populacije 
postoji samo jedno mjerilo u rješavanju pitanja 
pobačaja: neograničeno pravo žene da čini što hoće 
svojem nerođenom djetetu zbog kojih god razloga — 
bilo zbog zdravlja, taštine, financijskih razloga ili čak 
zbog moralnog osjećaja. 

Deontološki pristup moralu suočava se s opasnošću 
da upadne u istu nevolju kao i utilitaristički pristup. 
Određena pojedinačna ili zajednička osoba preuzima 
odgovornost da bude posljednja instanca u određivanju 
ljudskog djelovanja, ne gledajući pritom izvan svojih 
interesa ili interesa države. U današnjim raspravama 


vidimo kako se deontološka autonomija razuma razma- 
hala, tako da nešto postaje moralno dopušteno samo 
zato što postoje ljudi koji se zalažu za njegovu zakoni- 
tost! Kao što Maclntyre ističe, izgubili smo zajednički 
okvir u kojemu možemo raspravljati o moralu. 

Naravni zakon: Izvanjsko mjerilo moralnosti 

Unatoč tomu, što je napuštena, metoda naravnog 
zakona je i dalje jedna od najkorisnijih metoda u 
tehnološkom i pluralističkom društvu zbog toga što u 
oblikovanju moralnih sudova promatra narav ljudske 
osobe i što je potpuno otvorena svakom razvoju i otkriću 
unutar prirodnih znanosti. 

Naravni zakon pretpostavlja objektivni moral pa iz 
toga slijedi da postoje određene nepromjenjive moralne 
norme, koje ni u kojem slučaju ne smiju biti prekršene, 
ako pojedinac misli postići osobnu cjelovitost ili 
društvenu prihvaćenost. Kao što Aristotel kaže: 

“Postoje određena djelovanja i čuvstva čija imena 
upućuju na njihovu nevaljalost, primjerice zlonamjer- 
nost, bestidnost, zavist; a među djelovanjima, preljub, 
krađa i ubojstvo. Stoga je nemoguće djelujući prema 
njima ikad nešto dobro napraviti: samo provođenje njih 
je uvijek loše. U ovakvim slučajevima, recimo da je 
primjerice u pitanju preljub, dobrota ili zloća čina ne 
ovise o tome čini li se on s pravom ženom, u pravo vri- 
jeme i na pravi način, nego je sam njihov čin pogrešan.” 

Isto možemo vidjeti u odgovoru Abrahama Lincolna 
Stephenu Douglasu u njihovoj čuvenoj raspravi o 
ropstvu: “Kada sudac Douglas tvrdi da bilo tko ili bilo 
koja društvena zajednica ima pravo posjedovati robove, 
njegova tvrdnja je sasvim suvisla ako nema ništa loše u 
instituciji ropstva; ali ako priznamo daje ona loša, on 
nikako ne može reći da netko ima pravo činiti ono što 
je loše.” Unutar etike naravnog zakona neki čini su 
pogrešni ne zbog toga što su zabranjeni, nego zbog toga 
što su pogrešni - to jest, oni nisu prikladni ili ne služe 
dobru čovjeka. U njegovoj raspravi s Douglasom, Lin- 
coln se morao pozvati na prvenstvo morala pred 
zakonom, stoga što zakon u ono vrijeme nije podupirao 
njegovo stajalište o ropstvu. Pitamo se odakle dolaze 
takve moralne norme: Iz naravi ljudske osobe i njenog 
okruženja. 

Etika naravnog zakona drži da temeljna motivacija 
ljudskog djelovanja nije Kantov osjećaj dužnosti, nego 
je to prije potraga za srećom, osjećaj blagostanja koji 
proizlazi iz “postati više čovjekom” živeći u skladu s 
vlastitom naravi. Ono drži da ova motivacija pokreće 
svako ljudsko djelovanje. 

Najtipičnija značajka ljudskog djelovanja jest ta da 
je ono racionalno, omogućava uviđanje svrhovitosti 
unutar vlastite naravi i na osnovi toga izabire se 

Sekularizirano 

tehnološko društvo 
koje zanemaruje naravni zakon 
može biti isto tako opasno za ljudski 
napredak kao što je bio bilo 
koji komunistički režim. 


djelovanje, koje pojedincu omogućava ostvarivanje 
svrhe radi koje je stvoren. Može se prigovoriti, da se 
etika zasnovana na težnji za srećom može pretvoriti u 
neku vrstu hedonizma. Ipak, prema učenju etike 
naravnog zakona, iako se čini da određeno djelovanje 
može donijeti sreću, ono će, naprotiv, neminovno 
donijeti jad i nevolju ako nije u službi ciljeva radi kojih 
je pojedinac stvoren. Ono što priječi etiku naravnog 
zakona da degenerira u neku subjektivističku etiku jest 
vjera da postoji jedan stvoreni i razumni poredak u 
svijetu. 

Otuda proizlazi da nije uvijek dovoljno pozivati se 
na ljudsku narav u oblikovanju moralnih sudova u 
okviru etike naravnog zakona. Uvijek se mora pozivati 
na onakvu ljudsku narav kakva je stvorena, narav 
stvorena za sreću u ovom svijetu i u konačnici za svijet 
koji dolazi. Ako ljudska narav nije stvorena, onda ona 
nema smisla, u njoj se ne mogu naći nikakvi ciljevi za 
kojima bi trebalo težiti i koji onda mogu postati dio 
zakona. 

Narav stvorenog bića potječe od njegova Stvoritelja. 
Olovka ima upravo takvu narav radi koje je stvorena i 
tu narav možemo razumjeti kao svrhu radi koje je 
napravljena. Ako se želi revitalizirati etika naravnog 
zakona, da bi se pomoglo suvremenom društvu koje se 
susreće s uvijek novim moralnim izazovima, moramo 
biti potpuno dosljedani njenom naslijeđu. To znači kao 
minimum priznati postojanje Stvoritelja koji je darovao 
dostojanstvo i smisao ljudskom biću. 

Komunizam je nijekao postojanje ljudske naravi jer 
je bio zasnovan na ateističkim osnovama. Stoga su ko- 
munističke zemlje pokušale stvoriti “socijalističkog 
čovjeka” te su pritom bile spremne koristiti sva dostupna 
sredstva jer ništa nije moglo prekršiti prava nepostojeće 
ljudske naravi! Bez ljudske naravi ne može biti ljudskih 
prava. Takva logika je neumoljiva. Posljedice su 


groteskne. Na isti način sekularizirano tehnološko 
društvo koje zanemaruje naravni zakon može biti 
opasno za ljudski napredak kao što je bio bilo koji 
komunistički režim. 

Svetost života 

U središtu etike naravnog zakona stoji nepovredivost 
ljudske osobe — stvorene na sliku i priliku Božju po 
kojem ona prima svoju istinsku vrijednost. Upravo 
poštovanje te nepovredivosti mora biti ishodišna točka 
u oblikovanju moralnih sudova koji se odnose na 
najnovija dostignuća u medicini i tehnici. O svakom 
specifičnom slučaju koji donose tehnička dostignuća 
ne mogu se unaprijed oblikovati moralna stajališta. Ali 
sama ljudska narav pruža materijal za moralnu 
refleksiju. Pravo pojedinca na osobnu cjelovitost vodi 
do moralnih normi koje određuju pitanja privatnosti i 
tajnosti u eri elektroničkog prikupljanja i pohranjivanja 
podataka. Svojstvena narav muškarca i žene da svatko 
od njih proizvodi gamete od 23 kromosoma čije spajanje 
dovodi do novog ljudskog života od 46 kromosoma, 
daje potrebnu građu za određivanje principa na kojima 
leži poredak ljudskih odnosa, način kako upravljati 
institucijom braka, kako kontrolirati rađanje djece, kako 
nadići problem neplodnosti i kako postupiti u slučaju 
mnogih današnjih moralnih zagonetki. Načelo 
nepovredivosti nevine osobe oblikuje naša stajališta o 
“životnim pitanjima” koja se kreću od pitanja davanja 
hrane bolesnicima u komi do pitanja plaćanja ratne 
odštete i presuđivanja smrtne kazne. 

Moralna pitanja koja proizlaze iz zaprepašćujućih 
otkrića u medicini i tehnici ne dopuštaju laka, jedno- 
stavna rješenja. Ta pitanja nisu nerješiva. Mi kao ljudi 
posjedujemo kulturalne i moralne izvore kojima može- 
mo pristupiti tim pitanjima na ljudski i razuman način 
stoga što se oslanjamo na naslijeđe čovječanstva, 
naslijeđe naravnog zakona, koje je uspješno služilo 
ljudskom dobru u sasvim različitim kulturalnim kon- 
tekstima, upravo zbog toga što poštuje čovjeka kao 
božansko stvorenje. Mi Amerikanci, posebno smo sretni 
što nam je naslijeđe naravnog zakona dio nacionalne 
povijesti. U osnivačkim dokumentima Sjedinjenih Ame- 
ričkih Država priznajemo “zakon prirode i Boga koji je 
stvorio” i držimo da su “ove istine očigledne: da je 
Stvoritelj svim ljudima dao neka neotuđiva prava, a 
između ostalih su to pravo na život, slobodu i težnju za 
srećom.” Ako se na njega oslonimo, ovo naslijeđe nam 
može i danas poslužiti. 

Naslov izvornika: John Haas, Thinking Ethically about 
Technology, The Intercollegiate Review, 1992. 

Preveo: Vicko Vitasović 

Jubilejski himan 


Isuse Kriste, slava ti, slava! 
Uvijek se rađaš: jučer i danas. 
Slava Ti slava! Skoro ćeš doći. 
Spas si i nada jedina za nas. 

Nek’ ti je slava, Gospode Kriste! 
Oprost nam daješ i pravde vir. 
Godina milosti otvara vrata! 
Samo je u tebi jedinstvo i mir. 

Nek’ ti je slava, Srce božansko! 
Slomljenoj duši svu nadu budiš: 
Krvlju si svojom oprao grijehe: 
Mir svoj svijetu u obilju nudiš. 

Nek’ ti je slava, Živote svijeta, 
Ponizni Slugo do smrti vjeran! 
Budućnost novu povijesti daješ. 
Sam si jedinstvo i mir smjeran. 

Nek’ ti je slava. Očeva riječi! 

U Betlem u rođeni čovječji Sine. 
Mudraci, pastiri spoznaju tebe, 
Mir da nam dođe i pravda sine. 

Nek’ ti je slava, Zaglavna stijeno, 
Skriveno sjeme, svjetlo u tami ! 
Svijet se ne spašava doli u tebi. 
Jedno smo s tobom i nismo sami. 

Nek’ ti je slava, Pastiru Dobri! 

Ti stado svoje k izvoru vodiš, 
Živom ga vodom na putu krijepiš. 
Da u nama mir i jedinstvo rodiš. 


Nek’ ti je slava, Učitelju Mudri! 
Tko tebe slijedi križ na se prima; 
Preblaga vijest trag mu je nozi, 
Jedinstvom zrači i mira ima. 

Nek’ ti je slava, Kruše Života, 
Besmrtna hrano i mano s neba, 

Ti tažiš glad zemaljskom stvoru 
Koji mira i jedinstva treba. 

Nek’ ti je slava. Ljubljeni Sine! 
Čovjeka ljubiš k’o sestru i brata, 
Prisutnosti slatka u svojoj Crkvi, 
Jedinstva i mira otvaraš vrata. 

Nek’ ti je slava, raspeti Bože! 
Raskri ljuješ ruke i otvaraš grudi. 
Blaženi svi su koji suze rone. 
Jedinstvo i mir tužnima budi. 

Nek’ ti je slava, Vazmeno sunce! 
Odijevaš povijest u zrake topline. 
U tvome se svjetlu tisućljeće rađa, 
Prepuno radosti i Božje miline. 

Nek’ ti je slava, Blažena Majko! 
Presjajna djevo, za nas se moli: 
Usliši, Kriste, nju koju kruniš, 

I daruj nam mira umjesto boli. 

Nek’ ti je slava! Sad cijela Crkva 
Nebeskog Oca tvojim glasom slavi 
U Duhu ti pjeva radosnu pjesmu. 
Jedinstvo i mir u tebi je pravi. 



NOVA 












